
“Білмейміз, хат 
Болады май данда | 

5 Ойнайтын, еркіндеп 
Гармонға қолы епті. 
Полктың нөрні боп 


ЭЕеңістің осы. сым 
“Өтетін СБІМДЕ 


Керінді еліміің 0-0 
22201 Биіктеп иығы 

А ӨДІ орал даланы “Зулады Берлинге 

Бас алды қатты ұрыс. Соғыстың құйыны. ; 


пионерлер мен 


Айына бір рет шығады. 
қаыыы ылы 


ПИОНЕР 


Қазаңстан ЛНЯЖО Орталың Номитетінің 
оқушыларына 
көркем және 
журналы 


мектеп 
арналған әдеби- 
публицистикалық 


Ленин -- Сталин ісі үшін күреске дайын бол! 


Ле 2 


ФЕВРАЛЬ 
1954 жыл 


Шығуына 16 жыл. 


Машқар Гумеров Әңгі 


Тұтқадан қос қолдап ұстаған Сағынтай есікті 
бар пәрменімен жұлқып, қатты-қатты тартып, 
әзер дегенде ашты. Ол кірген бетте ауыз үйде 
есікке арқасын беріп отырған Ноянды көрді. 
Ноян досының келгенін аңғармады ма, жоқ әлде 
ойыны ма, әйтеуір, оран мойын бұрмады. 

Сағынтай есікті өзі ашып кіргеніне қуанған- 
дай масаттана күлімсіреп, Ноянның қасына 
келді. Мұндайда қуанбасқа бола ма! Өйткені, 
оның есікті өзі ашып кіре алмай, талай рет 
сыртта тықылдатып тұрғаны бар. Ондайда есік- 
ті Ноян не оның шешесі келіп ашатын. Ноян- 
ның да Сағынтайдан асқан қай жөнді күші бар 
дейсің, ол да мықшыңдап, есікті иығымен қай- 
та-қайта итеріп тұратын-ды. Турасын айтқан- 
да кей-кейде, әсіресе, қыстыгүндері, сырттан 
Сағынтай тартса, іштен Ноян итеріп, есікті 
екеулеп зорга ашып алатын. 

-- Ноян, қайықты алып жүр, ойнайық,- деді 
Сағынтай. 

-- Сен есікті қалай аштың, ә?! -- деді орны- 
нан кенет ұшып тұрған Ноян Сағынтайға таң- 
дана қарап.-- Есікті аша алмай біраз әурелен- 
сін деп әдейі тас қып жауып тастасам... 

-- Немене, сонша мені кішкентай бір бала 
ғой дейсің бе? Кеше мамам айтты: біздің Са- 
ғынтай жігіт боп қалды, енді екі-үш жылдан 
кейін өзін мектепке оқуға береміз деді... 

-- Мен мектепке келесі жылы-ақ барамын 
ғой. Сонда да апам түнеу бір күні папаммен әң- 


же Суреттерін салған А. Вое6800ин. 


гімелесіп отырғанда «біздің Ноян әлі бала ғой, 
ол нені түсінеді дейсің» деді. Сенің мамаң ой- 
ланбай әншейін айта салған шығар. 

-- Иә деген! Сенің апаң шығар ойланбай ай- 
татын. Немесе сен шынында да түк түсінбейтін 
шығарсың... сонсын айтады да... 

-- Сеніңше түк түсінбейтін кім? Мен бе? 


Мен!.. 


-- Ие, сен. Сонда не қылмақсың? 

-- Еңдеше біздің үйден тайып түр! фый-й-шт! 
-- Ноян қолын сермеп қалды.-- Ерегіскенде 
қайықты арыққа салып жалғыз өзім ойнаймын. 

-- Қетсе несі бар, кетемін!.. Біліп қой, енді- 
тәрі тиіссең, тура мамама айтам. 

Сағынтай бұл сөзді айтарын айтса да, өзі 
сасып қалды. Екі беті дуылдап, лезде қызарып 
шыға келді, Ол біреумен салғыласуды, әсіресе, 
Ноянмен ұрсысуды жақтырмайтын. Өйткені 
ашуына көп тие берсең, Ноян кіжіңдеп, төбеле-. 
суден де тайынбайды. Қанша айтқанмен ол ұл- 
кен ғой. 

-- Біздің үйге сен де бір келерсің! Сонда... 
Сонда мен де... 

Досына кешпестей өкпелеген Сағынтай кілт 
бұрылды да, үйден шығып жүре берді. 

Тап осы кезде төргі бөлмеден Ноянның ше- 
шесі шықты. Ол Сағынтайдың соңғы сөзін есті- 
ген болуы керек, ұлына мейрімді көздерін қадап 
барлай қарады да: 


ШГӘЛЕТГІТІІ 


“-- Ноян, әлгінде Сағынтай келген сыяқты еді 
ғой, ол қайда кеткен? Сенің бағана екеуміз ой- 
наймыз дегенің қайда! Әлде екеуің тағы да ұр- 
сысып қалдыңдар ма? -- деді. 

-- Мә. Тағы да..,-- деді Ноян күмілжіп. 

-- Ноянжан, Сағынтай сенен кішкентай ғой. 
Өзі әрі қандай жуас, момын бала. Сондай до- 
сыңмен қайта-қайта жанжалдасуға ұялсаңшы! 
-- Шешей бұрыштағы қобдыйдың ішінен ине- 
жіп алды да, төргі бөлмеге беттеді.- Өздерің 
қызықсындар әйтеуір, күніне сан рет керісіп, 
сан рет татуласасындар. 

-- Апа, көрерсің, енді мен онымен татулас- 
паймын! 

-- Бұдан былай Сағынтайды ренжітуші бол- 
ма, түсіндің бе!.. 

Жалғыз калған Ноян жуырда папасы туған 
күніне арнап сыйлыққа тартқан кішкене кайы- 
ғын алып көшеге шыкты. Ол тротуардың жиегін 
қуалай ағып жатқан арықтың жағасына келді 
де, бір төмпешіктеу келген жерді таңдап отыр- 
ды. Әлде қайдан, қаланың орталық тұсынан, 
әлсін-әлі трамбайдың шылдыры естіледі. Қүн 
көзі аспанға өрмелеп, жаңа-жаңа көтеріліп ке- 
леді. Әлсіз ескен қоңыр салқын желге көше 
ағаштарының сарғайған, қоңыр тартқан жапы- 
рақтары дамылсыз түсіп тұр. Тілті арық жаға- 
сына өскен шөптер де сарғая бастапты. 

Ноян қайығын жерге тастай салды да, жал- 
ғыз өзі ойнағысы келмегендей, жан-жағына 


жалтақтап отыра берді. Тышқан аулаған мы- 
сыққа ұқсап, үн-түнсіз жалғыз ойнағанның несі 


қызық! Ойнаған соң, маңайың ырду-дырду, у- 
шу боп жатса ғой. Ол бір сәтке Сағынтай жақ- 
қа көз тастап еді. Сағынтай іші пысқандай үйі- 
нің қасындағы орындықта жалғыз отыр екен. 
Ноян көп ойланбай-ақ, кенет қол бұлғап оны 
шақыра бастады. Сағынтай досының шақырға- 
нын көрмегендей орнынан жайлап тұрды да, 
жан-жағына қарады. Сонсын ол көп бөгелмей, 
аяғын ақырын басып Ноянға Қарай беттеді. 
Ноян оған: 

-- Сағынтай, мұнда кел! -- деп айғайлады.-- 
Білесің бе!... Бүгін біз араздаспай-ақ қояйық. 
Әйтпесе ойынның қызығы болмайды. Ішіне жүк 
артып, мына қайықты арыққа ағызып ойнайық. 

-- Ал, оған не артамыз? 

-- Сен қайықты суға салып ұстап тұр, ағып 
кетпесін. Мен оның ішіне суға батып кетпейтін- 
дей етіп шамалап құм салайын. Сонсын қоя бе- 
реміз. 2 

Су қайықтың ернеуіне бір елідей қалған кез- 
де Ноян: 

-- Ал, енді қоя бер! -- деді команда берген- 
Деий-ақ қатты дауыстап. 

Қайық су бетінде иіріліп, айналшықтап ақ- 
пай тұрған сарғайып түскен ағаш жапырақта- 
рын тұмсығымен сүзе жырып өтті де, ілгері қа- 
рай ақырын жылжый бастады. Ол бірде жыл- 
дам, бірде ақырын ағып, тоқтаусыз сырғый 
берді. Ноян мен Сағынтай екі-үш адымдай кей- 
ін қалып, қайықтың соңынан ілесіп жүрді де 
отырды. Қайық арықтың көрші бақшасына 
қарай бұра тартылған жеріне жете беріп еді, 
бұрылысқа келгенде жағаға оқыс соғылып, төң- 
керіліп түсті де, жылдам ағып бақшаның ішіне 
кірді. Бақшаны қоршай ағаш отырғызылған, ал 
ағаштардың арасы қураған ұсақ шілік, бақшаға 


“бүл жерден өту қайда саған. Екі дос балақты 


түріп жіберді де, арыққа түсті. Арықтың суы” 
мұздай. Бақшаға алдымен Ноян, сонсын Са- 
ғынтай кірді. Ілгері қарай аз жүргеннен кейін, 
Сағынтай кенет дауыстап жіберді. 

-- Ноян! Арбузды кара, арбуз! 

-- Ірілерін жыйнап алыпты. Мыналарды піс- 
сін деп тастаған ғой. Біреуін жесек іштеме ет- 
пес, ә?!-- Ноян үлкендігі кішігірім қошқардың 
басындай бір тарғыл арбуздың қасына кеп ең- 
кейді.--Сағынтай, мына біреуі піскен шығар?-- 
деді ол арбузды ортан саусағымен қайта-қайта 
шертіп. 

-- Арбуз тәтті ғой шіркін! 

-- Сағынтай осы біреуін жейік, ә?! 

Арбузды сабағынан үзіп алған Ноян оны әр- 
лі-берлі аударып көре бастады. Жерде жатқан 
жағы ақшылдау тартыпты. Сағынтай да арбуз- 
ға тамсанып қараумен болды. 

Осы кезде Жұпар, апай үйінен шығып, бақ- 
шаны қақ жарып өтетін жалғыз аяқ жолға түс- 


7 ті. Ол әуелде көршісі -- Нояндардың үйіне қа- 
рай беттеп еді, көріп қойса керек, әлгіндей бол- 
май жолдан бұрылып, арбуз ұстап тұрған ба- 
даларға қарай жүрді. 

Жұпар жете бергенде, Ноян арбузды жерге 
бір қойып быт-шытын шығарды да, аузына үс- 
ті-үстіне салып, асығыс қылғыта бастады. 

-- Пісіп қапты... керемет тәтті екен... Сағын- 
тай, ал! 

Рас, тәтті-ақ шығар, сонда да келіп қалған 
Жұпар апайдан тайсалған Сағынтай арбуз- 
ға қол салмады. Бар болғаны ол біресе Жұпар- 
ға, біресе оның көзінше арбузды асығыс жеп 
отырған Ноянға қарай берді. 

-- Өмірі арбуз көрмегендей біреудін бакша- 
сындағы көк арбузды жеуін мынаның!.. Арбуз 
жегің келсе, үйге кеп тәттісінен сұрап жемейсің 
бе түге! 

-- Жұпар апа, арбуз өзіміздің үйде де бар. 
Бірақ одан гөрі осылай асығып жеген қызықты 
болады ғой..;-- деді Ноян өкпелі үнмен орнынан 
жай тұрып. 

-- О, баламысын деген ай! Әне, Сағынтайдай 
ақылды болсаншы. Қандай жақсы бала өзі. Ал, 
сен бе, сен! Сенен бәрі шығады. Біреудің бақ- 
шасына кіру қандай ұят десеңші! Сен баланы 
ма, казір апаңа айтып құлағынды жұлдырайын, 
бәлем. 

-- Менің апам құлақ жұлмайды. Ал, біз 
мұнда арбуз жеуге келгеміз жоқ. Нанбасаңыз, 
Сағынтайдан сұраңыз. Қайығымыз ағып осында 
кірді. Сонсын біз де..-- деді сасуға айналған 
Ноян. Қ 

-- Рас, апай. Біз арбуз іздегеніміз жоқ, өзі 
кездесе кетті. Ноян көрсе шыдай ма, бассалды. 

-- Ана қарашы, біреуге жала жабуын! Сен 
ғой «арбуз, арбуз» деп алдымен айғай салған! 
Сен айтпасан, арбузды мен көрмеген де болар 
едім. 


-- Қөр-көрме, бассалып жей бастаған сен 
ғой. Сенімен жүрсең үнемі осы... 

-- Жүргің келмесе, үйіне кет. Сен... сен... енді 
сенімен ойнасам ба, бәлем!.. 2 

-- Мен де сенімен ойнамаймын,- деді де 
Сағынтай үйіне қарай жүгірді. 

Балаларды. тамашалап сылқ-сылқ күлген 
Жұпар: 

-- Жанжалды қойып, қайықтарыңды тауып 
алсандаршы түге,-- деді де Нояндардікіне қа- 
рай аяңдады. 

Ал, жалғыз қалған Ноян өзінің қайығын із- 
деуге кетті 

Ноян қайығын қолтығына қысып үйге келген- 
Де, шешесі далада, есік алдындағы орындықта, 
кітап оқып отыр еді. 

-- Ә, Ноянбысың? Қарғам, папаң саған үйге 
Сағынтайды ертіп келсін дейді. Қиноға баратын 
болдық. 

«Мәссаған! Сағынтайды ертіп әкелу керек, 
ә?! Жап-жаңа араздасып ем»,-- деді Ноян іші- 
нен. 

-- Апа, олар мамасы жұмыстан келген соң 
кешке өздері бармай ма. Өзіміз жүре берейік 
те. 

-- Бара ғой, Ноян, бар. 

-- Апа... 

-- Тіләзарлықты қой, Ноян! Сенің Сағынтай- 
ға не себепті барғың келмей тұрғанын мен жақ- 
сы білемін. Досыңды ренжіткен екенсің, енді 
жөшпінді айтып, өзің барып табыс! -- деді шеше- 
сі тұжырымды үнмен. 

-- Жарайды... барайын,-- деді төмен қараған 
Ноян. 

Әлгінде ғана үрсысып қалып, артынан сол 
адамға «киноға жүр» деп бару оңай болып па. 
Рас, папаңның өзі жұмсап тұрса, тыңдамауға 
амалыц жоқ. Ноян ерінгендей аяғың жай ба- 
сып, Сағынтайдікіне кетті. 


Алматы қаласындағы Мемлекеттік Опера және Балет театры. 


Ғабит Мүсрепов 


Суретті түсірген /7. Редько. 


БІЗДІҢ АЛМАТЫ 


(Алматының жүз >ылдығына) 


-- Алматы... 
-- Верный! 
-- Алматы... Верный!.. Алматы! 

Алатаудың Теріскей жақ етегіне орнаған 
кішкене қаланың осы екі аты ұзақ жылдар 
бойында қосарлана аталып, үнсіз таласып ке- 
ліп, аяғында бірі заңсыз өктем болғандықтан 
оңай ұмытылды да, бірі мәңгі жеңіп Советтік 
Қазақстан астанасының атына айналып қалды. 

Верный -- Россия империясының сыртқы 
жаудың алдына тосқан қорғаны болуға әрі 
тым ішкері, әрі тым әлсіз еді. Отарлық ішкі 
саясаттың қорғаны болуға да тым бір бүйір, 
қазақ елінің өзге жақтарымен байланысы “аз 
болатын. Сондықтан ол ілгергі бір кезеңнің ек- 
пінімен «қорған» атағын алғаны болмаса, еш 
нәрсеге қорған бола алған жоқ. Англия капи- 
талы Верный деген «қорған» барын елең де 
қылмай, Алтайға, Орталық Қазақстанға, Батыс 
Казақстанға өтіп кетті: алтын-күміс, қорғасын- 
мыс, көмір-мүнай қорларын басып алды. | 
“Россиямен қоян-қолтық тіршілік етуді әЛ- 
декашаннан аңсап отырған қазақ халқы үшін 

бұл кезде ешбір күзет -- қорғанның керегі жоқ- 
ты. Қазақ халқының ұлы орыс халқына қарай 
бой ұру толқыны сары балшықтан жасалған ” 
дуал -- қорғандар түгіл тас қорғандардан аттап 
өтіп Петроградтың өзіне жеткен. Батыс Қазақс- 
танның өмірлік тіршілігі Астрахань, Саратов, 
Самара, Орынбург қалаларымен тығыз байла- 
нысып кетсе, Солтүстік-Шығыс қазақтары Си- 
бирь қалаларымен қат-қабат байланысты еді. 
Тіршілік қарым-қатнасы жалғасып кеткен 
екі елдің арасында күзет--қорған болуы, әрине 


“заңсыз еді. Сондықтан «қорған» атанған кіш- 


кене қала экономикасы нығая бастаған елдің 
шет қалаларының бірі есәбінде, суы мол, жері 
құнарлы, бай табиғаттың құшағында, ауыл ша- 
руашылығына сүйеніп баяу есті. Салынуы 
1854 жылдан басталған қаланың халқы 65 
жылдың ішінде отыз мыңға әрең толды. 

1929 жылы Қазақстан орталығы келіп орна- . 
ғанша Алматы қалың орман, бау-бақша арасы- 
на салынған ағаш үйлі қазақ-орыс деревнясы 
еді. Астана көшіп кӨлгенде өз алдына үй ала 
алған үш-ақ мекеме болды: өлкелік партия кө- 


“ті, Қазақстан 


митеті, Қазақстан Халық Қомиссарлары Сове- 
Орталық Атқару Қомитеті... 
Қалинин көшесіндегі Некрасов атындағы он 
жылдық мектептің үйінде үш кезекпен он екі 
мекеме сыйысып отырған кезіміз болды... Жал- 
ғыз ғана екі қабат үйде Қазақстан Халық Қо- 
миссариаты Советі еркін отыратын сыяқты 
болушы еді, онда қазір Қазақстан Академия- 
сының тау-кен зерттеу институты әрең сыйы- 
сып отыр. > 

Кейде бір кварталдың төрт бұрышында төрт 
кішкене ағаш үй тұратын да, кварталдың орта- 
сы төртке бөлінген алма бағы болатын. Алма- 
мен аралас, шие, қара шие, өрік, бадана, жи- 
дек, қарақат өседі. Жеке меншікте жеміс түр- 
лері қанша көп болса, қоғамдық меншікте жал- 
ғыз жеміс жоқ еді. Қазір Алматы маңайындағы 
колхоздар мен қоғамдық ұйымдарға тиісті 20 
мың гектар жерді жеміс бақшалары алып жа- 
тыр. Мұның бәрі де Алматының өз айналасын- 
да, Алатау жақ бетінде. «Горный Гигант» кол- 
хозының тек қана жемістен түсіретін бір жыл- 
дық түсімі төрт миллионнан асады! 

Ол кезде Алматыда 45 мың жан болса, қазір 
әлде қайда өсті, қаланың көлемі тоғыз есе өсті. 
Ол кезде бір, су тиірменмен, бір сыра заводы 
болса, қазір жүздеген ірі заводтар, ауыр өнді- 
рістік ошақтары бар. Қазір Алматы екі жүзден 
аса фабрика-заводы бар, өндірісті қала. 

Ескі Алматының ең дәуірлеп тұрған кезінде 
қолы жеткені -- гимназия, губернатор, шеркеу, 
түрме болды. Жиі-жиі төбелесі болып тұрды. 
Сондықтан, жүз жыл жасаған Алматының 90- 
жылға дейінгі 75 жылдық өмірін астана болған- 
нан бергі 25 жылдық өмірімен салыстыруға да 
келмейді. Оны істеген адам кез бен километрді 
салыстырғандай болар еді. 

Алматы астана болғалы 
жыйырма бес жыл. Бұл жыл- 
дары Алматы көшелері ке- 
ңейіп, асфальт төселді, көше 
бойларына күміс сырғадай 
жарқыраған электр шамда- 
ры тізілді. Алматы қараңғы 
түкпірлерден арылған жа- 
рық қалалардың бірі. Қіш- 
кене-кішкене ағаш үйлер ор- 
та көшелерден күнде көшіп 
жатады. Ай сайын әр көшеге 
бір жаңа үй орнап, қаланың 
кеудесі тағы бір көтеріліп 
қалғандай көрінеді. 
Алматының қарқындай өсе 
жөнелген кезі, әсіресе, Отан 
соғысынан кейінгі жылдар. 
Соғыстан кейінгі бесжыл- 
дықта қала құрылысына 400 
миллион сом қаржы жұмсал- 


са, өткен 53 жылы 186 миллион жұмсалған. Сол 
миллиондар кварталдарды керней салған биік 
тас үйлерге, завод-фабриктарға, мектептерге, 
мәдениет ордаларына айналып, Алматының бо- 
лЛгшақ бейнесін айқындап келеді. Завод, фаб- 
рикаларды қоспағанда, бұл кезге дейін салын- 
ған ең үлкен үйлер бір кварталға сыйып тұру- 
шы еді, енді екі кварталды толтыра салынып 
жатқан тынысы кең, биік те, көркем үйлердің 
еңсесі көтеріле бастады: соғыс жылдарында са- 
лынып біткен Опера-Балет театрынан басталса, 
қазір көбейіп, үкімет үйі, Академияның үйі, бір- 
неше жоғарғы дәрежелі мектеп үйлерінің биік 
бойлары көрінді. Бұрынғы тар көшелер кеңейіп, 
шегіне де шалқая салынып жатқан жаңа үй- 
лердің айналасында қаланың тынысын кеңей- 
тетін, көркемдік қосатын скверлар, бақшалар 
көбейді. Алматының бұрынғы сұлулығы арығы 
мен ағашына, түзу тартылған көшелеріне ғана 
байланысты болса, енді совет архитектурасы- 
ның стилінде салынған астанаға лайық жаңа 
үйлері арқылы қалаға тән сұлулық жәйін ауыз 
толтырып айтуға болады. Алматыға Астана кө- 
шіп келген кездегі тарыншылық тұсында кө- 
шеге қыйғаш-қыйғаш келтіріп арзан барактың 
үлгісімен салынған көріксіз үйлер, бүйірімен 
тіркестіріп салған жапырайған үйлер, вагон 
сыяқты тақтай сыртты үйлер көшу кезегін кү- 
тіп тұр. 

Алматы -- Совет Одағында экономикалық 
жағынан үшінші орын алатын одақтас қазақ 
республикасының. астанасы. Қазақ халқының 
ой-тілегі осында түйіледі, елдің жүрегі осында 
соғады. Данышпан көсемдеріміз Ленин мен 
Сталин құрған Ұлы Партияның Қазақстандық 
штабы да осында. Кремльден шындалып шыға- 


Алматы. Совет көшесі, 
Суретті түсірген 7. Редько. 

тын ұлы ойлар осы штаб арқылы Қазақстан 
жерінде іске асады. Күні кеше көп елдерден 
талай ғасыр артта қалған қазақ халқының 
ленинизм мектебінен суарылып шыққан ұл-қыз- 
дары партия штабын, мемлекеттік істерді бас- 
қарып, дүние жүзіндегі ең озық ғылым, ең озық 
мәдениет ордаларын жасап отыр. 

Ескі Алматыда он екі шеркеу, төрт мешіт, 
жүз алпыс екі «кабак» болған. Қазір мұнда 
қырықтан аса ҡлуб, мемлекеттік алты театр, 
бір консерватория, бір филармония, он бес үл- 
кен кітапхана бар. Бұрын Алматыда екі-ақ 
орта дәрежелі мектеп болса, қазір алпыстан 
асады. Бұрын Алматыда екі мың бала оқыса, 
қазір жетпіс бес мың бала оқыйды. Бұрын 
жоғары дәрежелі мектеп деген Алматы сыяқ- 
ты қалалардың арман ете алмас нәрсесі болса, 
қазір мұнда 12 жоғары дәрежелі мектеп, елу- 
ден аса ғылми-зерттеу институттары бар. 

Қазақ Совет Республикасының ерекше сал- 
мағы бар табыстарының бірі мәдениет, ғылым, 
өнер жағында. Сауатсыздықты түгел жойып, 
мектеп жасындағы балаларды жаппай оқуға 
тарту деген үлкен мағнасы бар түйіндердің то- 
ғысар жері. Шаруашылықтың жеке салала- 
рында уақытша кездесіп отыратын олқылықтар 
болғанымен, социалистік ұлы экономиканың 
барлық салаларын да ғылым жолымен жүргі- 
зуге көшу деген аз табыс бола алмайды. Қа- 
зақстанның Ғылым Академиясы одақтас рес- 
публикалар көлемінде күшті академиялардың 
қатарына қосылды. Ленин атындағы Ауыл ша- 
руашылық Академиясының филиалы одақтас 
республикалардың ішінде Қазақстанда ғана 
бар. Алматыдағы елуден астам ғылми-зерттеу 
институттары осы екеуіне кіреді. Қазақстанның 
қашаннан бері қалғып жатқан жаратылыс бай- 
лықтарын, жер-су қорын зерттеп, Ұлы Отаны- 
мыздың керегіне жаратуда Қазақстан Аҡаде- 
миясы мен филиалдың ерекше еңбектері бар. 

Опера, Консерватория сыяқты музыка мәде- 
ниетінің ең жоғарғы ордалары кез келген елде 
құрыла бермейді. Ол көп тармақты, терең ма- 
ғынадағы мәдениет белгілері Қазақ операсы, 
қазақ консерваториясы арқылы қазақ халқы 
ұлы орыс халқының музыка байлығымен, сол 
арқылы бүкіл дүниелік музыка байлығымен 
танысып отыр. Қазақ халқына Чайковский, 
Глинка, Муссоргский, Верди, Россини, Гуно, 
Бетховин, Бах сыяқты ұлы клиссиктер қазір 
жат та емес, тосын да емес. Әдебиетте Толстой, 
Пушкин, Лермонтов, Шекспир, Гете, Гейне, 


Данте, Фердауси, Шолохов, Фадеев, Назым 
Хикмет, Павло Неруда қандай жатсырамай 
оқылса, музыка классиктері де сондай сүйсініп 
тыңдалады. Бұл міне, халықтық мәні бар кең 
де терең мәдениеттің белгілері, көп еңбектің 
нәтижелері. Алматы қазір жүздеген ғалымдар 
мен жазушылардың, артистер мен композитор- 
лардың атын атай алады. Қазақстанда Ғылым 
мен өнерден, творчестволық дарыннан-не туса, 
соның бәріне де, ең алдымен Астанамыз ортақ, 
ол ычең алдымен партиямыздың, үкіметіміздің 
сілтеп отырған бағытынан, тәрбиесінен, қамқор- 
лығынан туған еңбек. Алматы -- үлкен бір бай 
республиканың саяси және мемлекеттік, ғы- 
лымдық және жалпы мәдениеттік ұлы болаша- 
ғы бар республиканың Астанасы. 

Алматы қаласы үлкен мағнадағы Астана бо- 
луына Ұлы орыс халқының үлкен жәрдемі үзіл- 
ген емес. Сонау революция жылдарының қарба- 
лас күндерінде Ленин, Сталин көсемдеріміз 
Орта Азия халықтарының болашағына бағыт 
сілтеп, ішкі-тысқы жаулардың тырнағынан жұ- 
лып алуға Фрунзе, Қуйбышев, Фурманов сыяқ- 
ты партияның атақты ұлдарын, қолбасшыларын 
жіберсе, сол қамқорлық ешуақыта әлсіреген 
емес. Қазақстанға Сергей Миронович Қиров 
келген жыл Қазақстанның қаладағы, далада- 
ғы, өндірістегі барлық адамының есінде мәң- 
ті сақталып қалды. 


Социалистік халық пен социалистік қала жа- 
саған сайын жасара беруге тиісті, бұл екеуіне 
қартаю болмасқа керек. Тарихта аты қалса да 
өздері әлдеқашан үйіндіге айналған Вавилон, 
Багдат, я болмаса Қарфаген замандары орал- 
масқа кетті. Социалистік қалалар барлық адам 
баласының болашағының күзетінде. Соның бірі 
біздің әсем Астанамыз -- Алматы! 


Қаланы қапталдай орап, еліміздің бір бүйірі- 
не салынған берік қорғандай болып, ақ жоталы 
Алатау тұр. Етегінде күн санап көтеріле түсіп, 
күн санап гүлдене түскен Астанаға қуана қара- 
ғандай, самал желімен желпіп қояды. Ыстық 
күннен шөлдей бастаған гүлдерге, бау-бақша- 
ларға әлсін-әлі жаңбыр сіркіреп-сіркіреп ала- 
ды. Алатаудың сай-сала, жон-жоталарымен 
құлай түскен бау-бақшалар, зәулім орман сы- 
яқты қаланы жауып түр. Бұл әлі молығатын, 
ажарлана түсетін бақшалар. Сол бақшаның 
ішінде бақытты елдің Астанасы -- Алматы, 
жүзге толған күні барлық туын көтеріп, астана- 
лардың Астанасы Москва алдында басын иеді. 


Есіне түетп2... 


Сумкасын алып әсемпаз Марат, 
Үйінен шықты мектепке қарап, 
Көрінді жолда балалар бір топ. 
Зыр қағып жүрді ортада бір доп. 
Шыйыршық атып бір жүйрік бала, 
Айдап жүр допты бар жанын сала. 
Қызықты Марат (ол қалай 
шыдар) 
«Бір тепсем болды, тарқайды 
құмар». 
Келмейді ол доп жақынға бірақ, 
Алуға тағы болмайды сұрап... 


Домалап жетті-ау бір кезде доп та, 
Теуіп қал енді, кедергі жоқта!» 
Жұлшынып Марат тепті сол допты, 
Қараса енді, бір қызық бопты. 
Жүргендер мына -- шыққан ғой 
мана, 

Ал қоңырау соғылған жаңа? 
Жүгірді Марат мектепке қарай, 
Малынды терге маңдай мен самай. 
Есікке келді ентігіп жүріп, 
Балалар кеткен бағана кіріп. 
Мараттың сонда өзгерді түсі, 
Есіне түсіп кешегі «үші». 

Ә. Әленов. 
Арал каласы. 


Жыс 


ыс түсті ме рас-ақ? 
Терезені мұз жапты. 
Тыста жұрттың жүзін шат 
Аяз сүйіп қызартты, 
Орман-тоғай томсарып, 

Ақ шапанын киіпті. 
Шаршаған ба соншалық - 
Құстар да әнін тыйыпты: 
Әктем Үн жоқ өзенде, 
Мұз қабағын түйіпті. 
Қысылатын біздер ме, 
Қыс та бізге сүйікті? 
Жарқырайды жалтыр мұз, 
Дайын екен сырғанақ. 
Қанат мұнда жүр жалғыз, 
“Таңертеңнен сырғанап. 
Асықпаймын. Желікпен 
«Алысқа» ұзап кетер кім? 
“абақты оқып болып мен, 
Бәрін қуып жетермін. 


Ә. Дүйсембиев. 


Жас ақындар твориеспвосы 
рана адал аша акалада лана 


Шаңғышы 


«Қөп шаңғы дүкенге 
Түсіпті..» деген сөз 
Қіші мен үлкенгі 
Кеп жетті хабар бұл 
Үйінде Ермекке; 
Тарап-ақ кетті тез. 


Деді ол, әлбетте. 

-- Өзіме тура шақ 
Әлерші біреуін. 
Мендағы жүртқа ұқсап 
Зулатып жүрейін... 

Қар жатыр жотада 
Таудай боп үйілген. 
Шықты Ермек балақан 
Буынып, түйінген. 

Коп тұрмай, тартынбай 
Ылдыйға зулады. 

Не болды... апырмай! 
Құлады-ау, құлады! 
Шаңғысы көкке ұшты, 


»рватытр“ 
ҡояндар 


Бір күні қалың тоғайда 
Екі қоян кездесті. 

Жан жоқ еді маңайда, 
Екеуі еркін сөйлесті. 
Біреуі айтты: «Біз неге, 
Мұнша қорқа береміз? 
Бостан-босқа әрнеге 
Қалмайды бір зәреміз.» 
«Бұдан былай, кел енді 
Қорықпайтын болайық. 
Қорқа беру бекерге. 
Болар ма бізге лайық!» 
Сөйлеседі лепіріп, 
Әзірше тым батыр-ақ 
Бір уақытта жел тұрып, 
Сыбдыр етті жапырақ. 


Көрсетті екі «батырым» 
Жұрт көрмеген «өнерді»: 
Есі шығып бақырып 
Екі жаққа жөнелді. 


Бекболат, Әдетов. 


Іле ауданы, Талғар қазақ орта 
мектебі, 


Папашым, жүрші бол,- 


Бөлінді таяғы 
Ермектің беті 
Ауырды аяғы. 
1< бітпес асығыс; 
Орынсыз аптықпа, 
Сеніммен сынға түс 
Әуелі жаттық та. 


Қ. Ыдырысов. 


Шоштарағ 


ҚКолхозыма жаңадан, 

Келген еді шаштараз. 

Өзі сондай таза адам, 

Өсіп кеткен шашқа араз. 

Кім бөлмесе көңілін 

Өсті екен деп баста шаш. 

Салақ болса кімде-кім, 

Соны: ұнатпас шаштараз. 

Ұқыпты жас баланы, І 

Өте жақсы көреді. ШЕН! 

Шашын сәндеп алады, 

Жұпар сеуіп береді. таш 
Ә. Дүйсембиев 


Д. Тасекее: 


Бұл оқыйға 1943 жылы февральдың 17 күні 
болды. Ол күндерде Ростовты тастап қашқан 
фрицтер Донбасқа қарай шегініп бара жатыр 
еді. 

«Тұман мен дала қараңғылығы бірте-бірте 
серпіліп таң білініп келе жатты. Жер беті қалың 
қар. Оң жағымыздағы сай жағалауынан қыстақ 
үйлері болмашы ғана бұлдырал тұр. Қарсы ал- 
дымыз тым-тырыс. Түн бойында зеңбірек пен 
миномет гүрсілдеп, қатты атыста ұйтқып тұр- 
ған қыстақтың бүл кезде үнсіз тына қалуы 
адам нанғысыз ғажайып еді. 

Осы таң білінер уақытта қасымдағы Суббо- 
тин дейтін ефрейтор қарсы алдымыздағы қалың 
бұталы дөңессымаққа және сол жағымыздағы 
биіктеу келген қырат беткейге күдіктене қарап: 
«Дайын бол, Оспаныч. Бұл иттер енді бастауы 
мүмкін ғой» -- деп мені сақтандырумен болған 
еді. Жатқан жеріміз қардан ойған тайыз ғана 
окоп болатын. Басқа солдаттар сыяқты екеуміз- 
дің де қас-кірпігімізден омырауымызға дейін 
қырау басқан. Түн ызғарлы аяз, денеміз қү- 
рысқан. Бәрінен де қыйыны -- полктың сол қа- 


натын күзетіп, басқалардан әлде қайда шеттеу 


жатқандығымыз еді. 

Бір кезде Субботин солымыздағы қыратқа 
үрпие қарап: 

-- Көрінді білем, Оспаныч. Оқты солға қа- 
рай бағытта,-- деп пулеметін кезене түсті. 

Айтқандай-ақ сол тұстан бірдеңе қараңда- 
ғандай болды. Қар сықырлап, әлдекімнің жө- 
телгені естілді. Оның артынан «Қайт! Қайт бе- 
рі!» -- деген әйел дауысы ашынып шықты да, 
сап тыңа қалды. : 

Біз аң-таң болып біраз жаттық. Өйткені ол 
маңайдан орыс әйелінің келуі титтей де мүмкін 
емес еді. Әлден уақыттан соң манағы ғайып 
болған көмескі бейне тағы көрінді. Бұл жолы 
атыс қызып, майдан дабылы елсіз өлке, қырат- 
тардан асып, сай-саланы кезе жөнелген. 

Қөп ұзамай көмескі бейне төңкерілген қара 
күйе шелек яғный мұржа бол шықты. Астыңғы 
жағы аумақтылау дөңес,- демек жерүй екен- 
дігі күмәнсіз еді. Жан-жағымыздан мина мен 
снарядтар жарылып, - жердің жентек-жентек 

Әңгіме 


Суреттерін салған 4. В00800ин. 


тоң-топырақтары түтінмен араласып, сапыры- 
лыса түскенде жерүй түбінен кішкентай ғана 
бала көрінді. 

Біз бір-бірімізге қарастық. Бойы бір-ақ тұ- 
там; кигені шағындау ғана бүрмелі тон; омы- 
рауы ашық; мыжырайған қара құлақшынын 
қолына алып жан-жағына сақтана қарап тұрды 
да, бері, ойға қарай ышқына жүгірді. 

Ой, сорлады мынау,- дедім досыма. 

Субботин қыстақ жақтан жау жолын бөгеп, 
пулеметтен оқ жаудырды. Бала ештеңені елер 
емес.!Бар пәрменімен ұшып келеді. Жүз метр- 
дей жүгірген бойда қасымызға дәл келіп құлап: 

<. Атпа! Атпа, ағатай. Атпа!-- деп ентіге 

сөйлеп қардан ойған окобымызға түсті. 
“Бір есептен, баланы соғыс ауыртпалығына 
әбден көндігіп, ысылған-ау дегендей едік. Оның, 
ышқына жүгіруі, окопқа еңбектеп келіп түсуі, 
одан соң екі ортамызда бұғып ғана жатуы адам 
таңқаларлық ептілік еді. Ол атыс сарынын еле- 
мегендей және де бізге үміт артатындай достық 
пішінде кезек-кезек қарап алды да: 

-- Ағатай, фрицтер қашуға топтала баста- 
ды. Біздің үйдің жанынан мүлдем жақсы көрі- 
неді,- деді. 

Субботин әуелде таңдана қарады, одан сон. 
мырс етті де: 

-- Фрицтер жақсы көрінсе не істе дейсің, ба- 
лақай? Ұшуға болмайды ғой,- деді. 

Бала жақтырмай қалды. Ол айдалада, кү- 
зетшілер арасында жатқанын есінен шығарған- 
дай еді. Қабағын түйді де: 

-- Ұшу емес, мен ату керек деймін,-- деді. 

-- Е, ату ма. Оған асықпау керек, інішек. 

-- Неге олай? Олар біздің қыстағымызды 
өртеді, біздің адамымызды өлтірді. Ивашканы 
атты, Миколаны сабады... Сіздер келіп атпай- 
мын дейсіздер. 

-- Балақай, оның түсінікті. Бірақ та қазір 
тырп етпей тыныш жатуың керек. Қөремісін, ай- 
налаң тұтас атыс. 

-- Маған оның бәрі бір. 

-- Саған солай, ал біз үшін постыны таста- 
сақ, е-е-е... біткенің дей бер; балақай. 5 

Бала бізді ұнатпады. Лажын тапса тылға қа- 


рай кетпек ойы бар. Жан- 


жағына жалтақтап, басын 
көтере бергенде, екі мина 
жақынға түсіп гүрс-гүрс етті. 
(Жарқыншақтары төбемізден 
ызыңдай ысқырып өткенде 
Субботин: 

-- Бала, адам өлімі сенсіз 
де аз емес. Тыпыршуды тоқ- 
тат енді,-- деп жекіріп тас- 
тады. 

Бұдан кейін бала өкпелі 
кісідей үнсіз жатты. Тұра са- 
ла үйіне жүгіруге атыс қат- 
ты. Келген ісі аяқсыз қалды. 
Ерінін жымқырып алған, өте 
ашулы еді. 

Біз одан шешесі мүгедек, 
үйі оңаша, әрі аш екенін біл- 
Дік. Мұны айтқанда ол: «Бұл 
менің өз тіршілігім ғой» деп 
селқос сөйледі. Аса таңқа- 
ларлық жері өте қайсар еді. 

Ұрыс қыза түсті. Қабатта- 
сып жарылған жүздеген 
снаряд жау позициясын аласапыраңдата жө- 
нелгенде бала тез тұрды да: «Мамама кеттім» 
Деп үйіне қарай жүгірді. Ол маңай снаряд түс- 


кен аймақтан әлдеқайда шетірек еді. Субботин” 


қашқан баланы ұстай алмағанына күйініп: 

-- Жат! Жат, найсап! Құла тез! - деп ақыр- 
ды. 

Бірақ бала оған тоқтамады. Онан сайын ыза- 
ланған Субботин не істерін білмей: 

-- Оспанов, ұмтыл алға! Жеделдеті,- деп 
маған команда берді. 


Мен пулеметімді дискасымен қоса көтеріп іл- 
гері жүгірдім. Жарты жолда балаға жетіп, оны 
құшақтай құладым. Әуелде бала көнбей: «Жат- 
паймын! Қорқақсындар!» деп бізді айыптап та 
алды. Терлеп-тепшіп ентігіп жатса да, маған 
айбат көрсетіп ызғарлана сөйлейді. Ақырында 
еңбектеуге әрең көндіріп, оның үйіне қарай бет 
қойдым... 

Бала тұратын жерүй алды ор екен. Ор ішінде 
есіктен басын ғана қылтитып дір-дір еткен, өңі 
құп-қу әйел тұр. Мен үйді шолып одан соң әре- 
гіректегі дөңеске шығып, фрицтерді бақылап 
төменге түскенімде жүгіре басып бала да жет- 
ті. Бірақ та бала кескіні манағы күйінде емес, 
иегінің жалбыраған етінен қаны сорғалап, өңі 
бозарып кеткен еді. Баласын көрген шешесі есі- 
нен танып құлап түсті. 

Баланы да, шешесін де үйіне кіргізіп, өз па- 
кетіммен баланың иегі мен жағын таңып, иық- 
жеңін оқ тескен шолақ тонының сыртынан көр- 
пе жауып сыртқа шықтым. 


Белестің арғы, жау жақ беті дәл баланың 
айтқанындай фашистерге толы еді. Ақ қар бе- 
тінде қараңдап жүрген фашистер үйме-жүйме. 
Көпшілігі жапа-тармағай машинаға мініп, енді 
бірсыпырасы ойға қарай қыстаққа беттеді: 

Біз екі пулеметімізді қатарластырып қойып, 
қалың бұта арасынан ата бастадық. 

-- Ағатай, дәлдеп ат. Оқты аяма, дәлдеп 
ат!,-- деген бала дауысы естіліп жатты. 

Қүн шыға жау түгел шегінді. Олар жаралы- 
ларын далада қалдырып, жолдың қарын бүр- 
қырата суырып машинамен батысқа қашқанда 
соңынан мотополкіміз өкшелей қуды. 

Осы күнгі жеңіске біздің түтқыйылдан оқ 
жаудыруымыз біраз ғана сеп болды десек, мү- 
ның бәріне де жаңағы кішкене бала себепкер 
еді. Кетерде баламен үйінде тұрып қоштастық. 
Ақ бөзбен таңылған иек-жағын ол саусақтары- 
мен ақырын басып, тісі ауырған кісідей тұрды. 
Фамилиясын жаздырғанда күле сөйлеп «Вася 
Шукин» деген сөзде «іц» құйрықты екенін қоса 
айтып, жігерленіп қол қысты. : 

Біз Днепрге жеткенше жас жауынгер Васяны 
жиі-жиі еске алып, аңыз еттік. Субботин: «Шір- 
кін-ай, Шукин сыяқты батыр бала тағы бір рет 
кездеспейді-ау» деп кілең тамсанып, басын 
шайқап, сондай сәтті арман еткендей жүрді. 

Сөздің нақтысына келсек: Вася, әрине, шын 
мәніндегі жауынгер емес. Алайда, кішкентай 
жеткіншектің зор талабын еске алсак, оны тым 
болмаса «Ең кішкентай патриот еді» -- деуге 
Әбден болатын шығар... 


І ы 
А. Гайдар Артекте пионерлердің арасында. 


ВРКАДИЙ ГАИДВР 


Аркадий Гайдардың Артекте түскен бір суреті бар. 
Жазғы шуақ күнде, бақ ішінде ол өз достарының -- с0- 
вет балаларының -- арасында отыр. Үстінде әскери гим- 
настерка, сол жақ төсінде ордені, белінде жалпақ бел- 
беу, басында кубанкасы бар, Ол оң жағындағы балаға 
қарап күлімдеп, еркін жайраңдап отыр. Балалар да қуа- 
нышты, Олар да өздерінің сүйікті жазушысын. ортаға. 
алып, қоршай отырған. Бәрі де оған күлімдей қарайды. 

Міне, осы суретте «Архадий Гайдар қандай адам еді?» 
деген сұрақтың жауабы жатыр. Талантты жазушы, та- 
маша адам еді ғой ол. Өз Отанының жалынды патриоты 
еді. 
өмірін сендер үшін тамаша кітаптар жазуға арнады, өзі- 
нің сүйікті Отанын қоргау жолында, сендердің бақытты 
болашақтарыңды қорғау жолында қаза тапты ол. 

Біздің Отанымызда А, Гайдарды білмейтін, оның кі- 
таптарын оқымаған бірде-бір жас адам жоқ деуге бола- 
ды. Біздің үлкеніміз де, кішіміз де оны жақсы білеміз, 
оның кітаптарын қызығып оқығанбыз. Чукпен, Гекпен, 
Марусямен, Алькамен, Тимурмен, Женямен бәріміз де 
таныспыз. 


Шербаков қаласында өткізілген оқушылар конферен- 
циясында Таня Қарпенко дейтін жас қыз сөйледі. Не 
бары жеті-ақ жаста ол. Әлі пионерге де өтпеген. «Мен 
Аркадий Гайдарды өте жақсы көремін. Тіпті ол өзінің 
Тимурын орманға жұмсап жіберді, қорықпай, еңсесін 
биі, өзін еркін ұстауға үйретті» деді Таня сол сөзінде. 

Сол қалада тұратын 71 жасар қарт Вера Ивановиа 
Тресвитскаяның қолынан Аркадий Гайдардың кітабы 
түспейді. Оның үйінде жазушының үлкен портреті ілулі 
тұр. «Гайдар қандай жарқын, тамаша адам еді» дейді 
ол да. 

Сендерді, балалар, ол өте жақсы көретін-ді. Ол бар- 


Бұл -- бір шағын мысал. Біздің еліміздегі үлкеннің де, 
кішінің де Гайдарға деген адал сүйіспеншілігінің мыса- 
лы. Талантты жазушының есімі бізде үлкен құрметпен ” 
аталады. Гайдар туралы кітаптар жазылып, әндер айты- 
лады. Теңізде жүзген жаңа кеменің аты да «Аркадий 
Гайдар». Қаладағы тәуір көшеміздің бірін де «Гайдар кө- 
шесі» деп атаймыз. Кітапханалар, мектептер, балалар 
үйлері де Гайдар атымен аталады. Мұның бәрі біздің 
халықтың, үкіметтің жазушыға деген адал ниетінің кө- 
рінісі. ші 

А. Гайдардың өмірі әрі-ауыр, әрі қызық, әрі бақытты. 
Ол совет өкіметін орнату жолындағы күрестерге қатыс- 
ты. Советтік отанын жан-тәнімен сүйе білді, өз елінің 
гүлденіп өсуі жолында адал қызмет етті. 

Аркадий Петрович Гайдар (Голиков) 1904 жылы ту- 
ды. Ол жас кезін Горький облысындағы Арзамас атты 
шағын қалада өткізді. 


1914 жылы, Гайдар он жасқа толған жылы, оның әке- 
сін әскерге алып, патша өкіметі соғысқа жіберді. Арада 
үш жыл етті. Азамат соғысы басталды. 1918 жылы он 
төрт жасар Гайдар өз еркімен Қызыл Армия қатарына 
кетіп, совет өкіметінің жеңіп шығуы үшін күреседі. Қы- 
зыл Армияда өткізген алты жылы ішінде Гайдар қатар- 
дағы солдаттан командалық қызмет атқару дәрежесіне 
жетеді. Даңқты жеңістерге ие болады, «Он терт жасы- 
нан бастап РКҚА-да командалық қызмет атқарған Го- 
ликов жолдас 1918-1922 жылдардағы азамат соғысының 
бар ауыртпалығын жауынгерлікпен көтере білген РҚСМ- 
ның жалынды мүшелерінің бірі» -- деп жазылған ком- 
сомол ұйымының Гайдарға берген аттестациясында. 

1923 жылы ертеректе Өқ тиген жарасы қайта ашылып, 
Гайдар қатты ауырады, Бі ; 


1924 жылы, 20 жасқа толған жылы, полк командирі 
қызметін атқарып жүрген ол ауруы себепті армия қа- 
тарынан босайды. Гайдар осы кезден бастап жаза 
бастайды. 

Өзінің қалайша балалар жазушысы болғаны жөнін- 
де ол былай дейді: «Тегі Армияда жүргенде менің 
өзім де бала болуым керек. Сол себептен де менің 
кейінгі жас балаларға өмірдің қандай болғанын, қа- 
лай басталып, қалай өрбіп келе жатқанын айтып бер- 
гім келген сыяқты. Өйткені мен соның өзінде бір та- 
лайды бастан кешіріп үлгерген едім». 

Он бес жылдан артық жазушылық қызметі кезінде 
А. Гайдар балаларға арнап жыйырмадан астам шығар- 
ма жазды. Оның повестері мен әңгімелерінің басты 
кейіпкерлері -- совет балалары, жас пнонерлер және 
олардың достары -- Совет Армиясының қызметкерлері. 
Гайдардың әр кітабы совет балаларының өмірін бел- 
тілі бір тарихи кезеңге байланыстыра суреттейді. 

А. Гайдар жаңа, бақытты тұрмыс орнату жолында- 
ғы совет адамдарының ерлік еңбектерін, оларға көмек- 
тескен балалардың еңбегін жазды. Жазушы сол арқы- 
лы жастарды батыр, айбынды, өз Отанының жауынгер 
қорғаушысы болып өсуге тәрбиеледі 

Гайдардың алғашқы әңгімелерінің бірі-- «РВС». 
Мұнда деревня балалары Димка мен Жиганның аза- 
мат соғысы кезіндегі патриоттық істері баяндалады. 
Олар Қызыл Армия бөлімінің командирі, коммунист 
Сергеевті аман құтқарып жібереді, Қызыл Армияға кө- 
Мек көрсетіп, совет өкіметін қорғауға араласады. 

1930 жылы Гайдардың «Мектеп» дейтін повесі шық- 
ты. Бұл-- азамат соғысы дәуірін суреттейтін тәуір кі- 
таптардың бірі. Мұнда Гайдардың өзі бастан кешкен 
өмірдің көп көріністері бар. «Мектептің» негізгі кейіп- 
кері Борис Гориковтан Гайдардың ӨЗ харектерін кө- 
руге болады. 

Ұлы Октябрь Социалистік революциясы, азамат с0- 
ғысы -- осы кездегі ауыр күрес жолы совет өкіметін 
орнату жолындағы халықтардың басынан өткізген 
ауыр мектебі болды. Міне, А. Гайдар «Мектеп» пове- 
сінде осы кезді жазады. Борис Гориков өмірдің ауыр 
талқысын басынан өткізеді. Оның әкесі патша армия- 
сының солдаты болып жүріп өледі. Оны революция- 
лық үгіт жүргізгені үшін Уақытша Үкімет атып тас- 
тайды. Борис азамат соғысы жылдарында өз еркімен 
соғысқа кетеді. Қызыл Армия бөлімшесінің командирі 
Шебалин мен отряд комиссары Чубуктың тәрбиесі ар- 
қасында Борис тәртіпті, шешімді, Отанына және рс- 
волюция ісіне шексіз берілген адам болып шығады. 
Қоммунист партиясы қатарына кіреді. 

Қомсомолдың он бес жылдығына арнап жазған 
«Жарқырай түссін» атты әңгімесін де Гайдар азамат 
соғысы кезінің уақыйғасына құрған. Қомсомолец 
Ефимка жау таяу тұрған селодағы 2і елдердер мен 
балаларды орман ішіне паналатып, аман сақтап қа- 
лады. 

Бір топ шығармаларында («Барабаншының тағдыры», 
«Соғыс құпыясы», «Ормандағы түтін» т. б.) жазушы 
бейбіт кездегі балалардың өмірін, жаңа құрлыс. істе- 
рін жазады. «Жар астында жау бар» екенін айта оты- 
рып, оларды сақтыққа, ерлікке баулыйды. «Барабан- 
шының тағдыры» жөнінде Гайдардың өзі «Соғыс тура- 
лы емес, бірақ соғыстан да ауыр, қауыпты кездегі іс- 
тер туралы кітап» деген, Пионер отрядының Барабан- 
шысы Сережа Шербаков жаулардың ықпалына түсіп, 
оларға біраз уақыт көмек көрсетеді. Бірақ баланың 


Отанға деген сүйіспеншілігі, адалдығы, шешімділігі 
оны сол жолмен жібермейді, ол жауды ешкерелейді. 

1940 жылы «Пионерская правда» газетінде А, Гай- 
дардың «Тимур и его команда» атты тамаша повесі 
басылады. Тимур өзі қатарлас балаларды жыйып, Со- 
вет Армиясы қатарында жүрген адамдардың үйіне кө- 
мек көрсетеді. Қоманда мүшелерінің міндетін ұқыпты 
атқаруы оларды тәртіптілікке, әскери нақтылық пен 
әдептілікке үйретеді. Кітапта олардың істері мен көр- 
ген қызықтары суреттеледі. А. Гайдардың бұл кітабы: 
ның біздің еліміздегі оқушыларға еткен әсері сондай 
күшті болды, мектептерде «Тимур қозғалысы» жаппай 
кең өріс алды. Пионерлер өздерін «Тимуршылар» деп 
атады. Әр оқушы Тимур сыяқты ержүрек, адал, тама- 
ша жолдас, нағыз патриот болуды көкседі. 

А. Гайдардың төменгі жастағы балаларға арнап 
жазған әңгімелерінің ішіндегі көрнектілері - «Төртін- 
ші блиндаж», «Чук пен Гек» және «Көгілдір шыны- 
аяқ». 


«Төртінші блиндаж> -- қызық оқыйғаларға құрылған 
әңгіме, Жеті жасар Қолыка, сегіз .жасар Нюрка, алты 
жасар Васька үшеуі қызыл әскерлердің жаттығу жүр- 
гізетін блиндажына түсіп кетеді. Олардың үстінен әр- 
тиллерия оғы атылады. Снарядтар жарылады, Балалар 
қорқады. Бірақ, олар шыдамдылық көрсетеді, ерлік- 
пен шығады. Кітапта жас сәбилер психологиясы шебер 
суреттелген. 

«Чук пен Гек» атты әңгімеде ағайынды Чук пен 
Гектің шешесімен бірге алыстағы әкесін іздеп бара 
жатқандығы айтылады. Жазушы балалар саяқатын 
шебер суреттейді, олар өз отанының ойы-қырын, та- 
маша табиғатын, табысын көреді. Чук пен Гектің 
поезд үстінде көргендері, әкесі тұратын орман ішінде 
көргендері бейбіт еңбектің арқасында өркендеген ба- 
қытты елдің бейнесін көрсетеді. 

«Қөгілдір шыныаяқ» -- кішкене қыз Светлананың әке- 
сімен бірге жазғы серуенін суреттеуге арналған. Онда 
жазушы балаларды еліміздің бақытты өмірімен, сұлу та- 
бигатымен таныстырады, 

1989 жылы А, Гайдар «Советтік көркем әдебиетті өр- 
кендетудегі елеулі еңбегі мен табыстары» үшін наград- 
талган бір топ ақын-жазушылармен бірге «Құрмет бел- 
гісі» орденін алды. : 

1941 жылы А, Гайдар Ұлы Отан соғысы майданына 
аттанды. Ол «Қомсомольская правда» газетінің әскери 
тілшісі болып істеді. 

Оның соңғы жазғандары -- Ұлы Отан соғысы кезінде- 
гі жазбалары. («Қолыңа қару ал, комсомол ұрпағы», 
«Соғыс және балалар», «Көпір», «Бұрылыста», «Алдыңғы 
шепте», «Ракета мен граната» т .б.). Олар «Қомсомольс- 
кая правда» газеті мен «Совет балаларына» атты жый- 
нақта басылды. Бұл шағын очерктерінде Гайдар совет 
елінің сарқылмас қуаты, халқымыздың батырлығы тура- 
лы жазды . 

Совет Армиясының шегінісі кезінде Гайдар жау ты- 
лында қалып, Украинада партизандармен бірге соғысты. 

1941 жылдың 26 октябрь күні Гайдар жау оғынан қа- 
за табады. 2, 

Жазушының бейіті Днепрдің жағасында, Киев облы- 
сындағы Қанева қаласында, Украин халқының тамаша 
ақыны Тарас Шевченконың бейітіне таяу. 

А. Гайдарды совет балалары ешуақытта ұмытпайды. 
Оның шығармалары мәңгі ескірмей, ұрпақтан ұрпаққа 
тарай бермек. 


ТІ 


Тимур Гайдар 


Бұл оқыйға біз сонау Архангельекіде тұрған- 
да болған еді. Менің онда төрт жасқа жаңа 
толған кезім. Шешем совпартшколада оқый- 
тын, әкем бір газеттің тілшісі болып істейтін, 
үйде көп тұрмайтын. Тек оқта-текте хат жазып, 
«Тимур Гайдар, бәрін жайпар, терезеге секірме, 
үйдің тынышын кетірме» деп телеграмма жібе- 
ретін-ді. 

Бірде қыстыгүні жылы бөлмеде ойыншық ат- 
қа пирог жегізбек болып, алдында тұр едім. Ол 
қайдан жесін, пирог үгітіліп еденге түсе берді. 
Сол кезде бөлмеге басына папах, үстіне аю ішік 
киген, ұзын бойлы битаныс адам келіп кірді. 
Ол тоқтай қалып, менің ісіме шұқшыя қарады 
да: «әй, жігітім, атқа жем беріп тұрсың, ал, бі- 
рақ, ауыздығын алмағансың. Атты әскер сөйте 
ме екен?» -- деді. Сөйтті де күлімсірей мені қо- 
лына алып, аяз лебі білінген ішігіне басып қат- 
ты қысып, жоғары лақтырып-лақтырып таста- 
ды. 

Бұл алыс жерге жолаушы жүріп қайтқан ме- 
нің әкем еді... 

Әкем екеуміз жиі-жиі алысқа көңілді серуен 
құрып, кейде тоғайды, даланы кезіп, караңғы 
түскенше жүріп қалатынбыз. Әдетте серуенге 
бізбен бірге көптеген балалар баратын, әкем 


Аркадий Гайдар және оның баласы Тимур.» 

ӘКЕ 


азамат соғысы жайында, ұрыстар мен жорықтар 
жайында... әңгімелер айтатын. 

Бірде біз серуеннен кеш қайтып келе жатыр 
едік. Қараңғы түсіп жол бойындағы селдір то- 
ғай қалың орман секілденіп көрінді. Оның үс- 
тіне әкем мұңлы дауыспен өлеңдетіп келеді. 

Жолсызбен ен далада, 

Адасып әке, бала да... 

Менің өн-бойымды қорқыныш билеп, әкемніт 
қолынан ұстап жүрдім. 5 

-- Ә-гей, Тимур! Сен қорқып кеттің білем?-- 
деп сұрады ол. 

-- Жоқ, қорыққан жоқпын. Сәл ғана сеске- 
ніңкіреп келемін. 

-- Ал, қорықпасан, алда жалғыз жүріп көр, 
анау бұрылысқа дейін бар. Сонда жалтақтамай 
тұрып, мені тосып ал. 

Шын-ақ қорқынышты еді, бірақ әкеме қорқақ 
боп көрінгім келмеді, қараңғыда ағарандаған 
жолмей ілгері жүріп кеттім. Бұрылысқа келіп, 
тоқтап, тосып түрмын. Төңірек қап-қараңғы. 
Бұлақ бойында бақа бақылдайды. Бұта ішінде 
бірдеңе сытыр ете ДЦенг бі рақ мен тапжылған 
жоқпын. 


Бұта ішінде сытырлаған дауыс барған сайын 
күшейе түсті. Әлдекім алқына демалады, бүтақ- 
тар сатыр-күтір сынып жатыр .Бірақ, жалтақтап 
қарауға да болмайды, тұра да қаша алмайсың. 
Өйткені онда әкем мені қорқақ деп ойлап, бұ- 
даң былай жақсы көрмейтін болады ғой. Әкем 
қорқақтыққа еш төзбейтін, үлкеннің де, кішінің 
де, әлдінің де, әлсіздің де қорқақтығын кешір- 
мейтін. 

Ақырында сытырлаған дыбыс басылды. Әкем 
мені нығына көтеріп алды. Сөйтсем, ол бұта 
ішін, де АНЫН баласының батырлығ! ын сынамақ 
болған екен.. 

1931 жылы мен әкеммен бірге Артекке бар- 
дым. 

Әкем онда «Қыйырдағы елдер» деген кітабын 
жазып жүр еді. 

Кейде оның бөлмесіне балалар жыйналып, ол 
өзінің жаңа кітабынан үзіңділер оқып беретін. 

Біз әкем екеуміз бір-бірімізді ерлерше жақсы 
көрдік. Ешқашан бір-бірімізді алдап көрген 
емеспіз. Уәдеміз берік болушы еді. Егер әкем 
маған бір нәрсеге уәде етсе, оның орындалаты- 
нын мен алдын ала білуші едім. Ал, егер мен 
«уәде бердім» десем, әкем өзін Тимурдың алдап 
кетпейтініне берік сенетін. Біз бір-бірімізді «Э- 
гей» деп шақырушы едік. «Э-гей» деген. дауыс 
естілсе-ақ, мен қайда. жүрсем де, тұра жүгіре- 
тінмін. 


Әкем бір-ақ рет, мен есейіп қалған кезімде, 
өзінің уәдесін орындамады. Бұл былай болып 
еді. Менің есі-дертім велосипедте болған соң, 
оны әкем көктемде-ақ сатып әперемін деген. 
Біресе магазинге түскен велосипедтерді жүрт 
жапа-тармағай сатып әкетіп, біресе әкем қа- 


-ладан кетіп қалып, біресе ақша болмай, әй- 


теуір велосипед сатылып алынбады. Мен көп 
тостым, жаз өтуге айналғанда, бір күні әкеме 
келіп: 

-- Сен баяғыда маған машина сатып әпере- 
мін деген едің, ал, өзің тіпті қозғалмайсың ғой, 
-- дедім. 

-- Ие,-- деді әкем,-- сенің айтып тұрғанын 
дұрыс. Уәде еткеніме көп болды, бүгін сатып 
әперемін. 

Іле ол кетіп қалды. Сағат бес кезінде қайтып 
оралды, бір нәрсеге қамыққан, мұңайған тәріз- 
Ді. Папағын алып, иығына қарғып шыққан 
Маруська дейтін мысықты қуып жіберіп, отыр- 
ды да, ойланып қалды. 

-- Тимур,- деді ол бірнеше минуттен соң,- 
менің қалтамда ақша бар, «Динамо» магази- 
нінде велосипед те түр, саған берген уәдем де 
бар. Бірақ, бір досым ақшаға аса зәру көрінеді 
және алатын да жері жоқ, менің басқа ақшам 
да жоқ. Ал, еңдігісін өзің біл. 

Мен томсарып қалдым. Балаларға бүгін жа- 
ңа машинаға мініп жүріп көреміз, деп айтып та 
қойған едім! Бірақ, әкемнің ренішті жүзіне қа- 
рап: 

-- Онда, папа, ақшаны досыңа бер. Велоси- 
пед... велосипед бізден қашып құтылмас,-- де- 
Дім күрсініп. 

-- Солай, дұрыс, Тимур,- деп әкем орнынан 
тұрды да, тағы да бір жаққа кетіп қалды. 

Ол кешікпей қайтып оралды. Мен қыңқылда- 
ған да жоқ едім, өкпелеген де жоқ едім, бірақ 
оның жүзінен әлгі оқыйғаға ренжіп қалғаны 
байқалады. Ол қара, сыры жылт-жылт еткен, 
никель жалатқан жаңа машинаны үйге әкеп 
Дөңгелетіп енгізгенше, осылай қабағын түйіп 
жүрді. 5 Бы, 

-“Балаларды машинаға толтырып алып, қа- 
лада серуендеткенде ол қандай рақаттанушы 
еді! Б) > 
Әкем балаларға өзінің кітаптарын өзі оқып 
бергенді жақсы көретін. Ол онша дауыстамай, 
жан-тәнімен, жатқа оқыйтын. Жазғаны бала- 
ларға ұнай ма, жоқ па, білгісі келіп, сұрасты- 
рып отырушы еді. 

Қейде әкем қалада жаза алмай, қаланың у- 
шуынан алыс, бір деревняға барып жұмыс іс- 
тейтін. 1937 жылы, әкем «Барабаншының тағ- 
дыры» деген кітабын жазып жүрген кезінде, 
Москвадан жүз елу километр жердегі селоға 
кетіп қалған еді. Мен демалыста жүргенмін, 


А. Гайдар азамат соғысы жылдарында, 


жұмыс істеуіме көп бөгет жасаушы болма деп 
ескертіп, өзімен бірге мені де ала кетті. 

Біз селоға келсек, көшеде балалар шайқасып 
жатыр екен: екі топ бала жентек қармен бірін- 
бірі атқылап жүр. Маңдайы іскен, мұрны бұ- 
зылған «жаралылар да» бар секілді. Әкем мұны 
көріп, қабағын түйіп үйге кіріп кетті. Шешінбес 
бұрын, ол үй месінің баласы Пашканы шақырып 
алып, одан бұл төбелесушілер селоның екі ше- 
тінің көптен өзара өштесіп жүрген балалары 
екенін білді. : 

Әкем Пашаға өзінің үлкен ақ орамалын бе- 
ріп, қазір екеуміз майдан шебімен өтеміз, сен 
алда жүріп, мына орамалды бұлғап отыр деді. 

Әкем мен Пашка «ұрыс шебіне» барғанда, 
зуылдап ұшқан қар-оқтар тоқталып, балалар 
оларға одырая қарап, соғып жіберсек пе екен, 
зытып берсек пе екен деп ойланып қалды. 

-- Әскер елшілері, келіс сөз жүргізуге мағак 
келіндер! -- деді әкем дауыстап. іі 

Бірақ, ешкім тырп еткен жоқ, әкем әлгі сөзін 
тағы қайталап айтты. ( 

я- Қане; неге тұрсындар? Әр армиядан маған 
бір-бір командир жіберіндер. Мен оларға ти- 
меймін. 

Бұл кісіден бой тартудың қажеті жоқ екенін, 
ол бірақ жаман ниетпен емес, жай түсініксіз бір 
нәрсені анықтау үшін шақырып тұрғанына көз- 
дері жеткеннен кейін ұзақ күбірлесіп барып, 
бірін-бірі итермелей үш бала жақын келді. 
Екеуі бір топтан, біреуі екінші топтан еді. Әкем 
олардан бірдеңе сұрап еді, олар қызу бірдеңені 
дәлелдемек болды. Сонсон әкем үйге кетті де, 
елшілер өзді-өз тобына барды, өзге балалар 
оларды лезде қоршап алып, не болғанын ай- 
тындар деді. Атқыласу енді тоқталып, әскерлер 
дабырласып ұсынысты талқылауға кірісті. 

Сонымен кешікпей-ақ талас та тоқталды, ба- 
лалар үйді-үйіне тарады да, біз түскен үйге әр- 
бір «армиядан» екі адамнан уәкіл келді. Біздің 
үйде, әкемнің басқаруымен қолбасылардың, 
штаб бастықтарының бірінші мәжілісі өткізілді. 
Қелесі күні әскерлердің бірі қардан қамал со- 
ғып, жауынгерлер қорғанысқа кірісті. Ал, екін- 
ші әскер шабуыл жасауға әзірленді. 


А. Гайдар Ұлы Отан соғысында, 1941 жыл. Сентябрь. 


14 


Қамал түбінде кешке дейін күзетушілер, бар- 
лаушылар тұратын, әскерлердің барлаушы то- 
бы, тылы, инженерлік бөлімі бар еді. Соғыс 
бұрынғыдан әлдеқайда қызық болып кетті! 
Әкем күн сайын командирлерді жыйнап алып, 
не істелді, не істелінбек екенін, қалай ұрысты, 
қайткенде жақсылап ұрысуға болатынын тал- 
қылайтып. Әкем олардың ең жоғарғы төрешісі, 
тактика оқытушысы, үлкен досы еді. 

Қамал көпке дейін алынбады, өйткені қор- 
гаушылары кілең батырлар еді. Бірақ қолбасы 
қателесіп, гарнизонды түгелдей қамалдан жо- 
рыққа алып кеткен. Сол кезде тосқауылда ба- 
ғып отырған-жау отряды қамалды оп-оңай ба- 
сып алып қойды. 

Әкемнің қалаға қайтатын мезгілі жетті. Біз 
станцияға жүрерде, селоның барлық балалары 
топталып, оны аттандырып салуға шықты. 

Бірде әкем науқастанып, Москва маңында ау- 
руханада жатты. Мен жексембі күндері оған 
барып тұрдым. 

Әкем тәуір бола бастап еді. Біз аурухана ау- 
ласындағы паркте серуендеп жүретін болдық. 

сту Шынында, сен ержетіп, мен қартайып ба- 
ра жатыр екенмін,- деді әкем сәл езу тартып 
күлімсіреп.-- Бұдан әрі не болатынын тыңда: 


Өтер әлі талай жыл, 

Тартар әлі шаш.,бурыл. 
Мең үшін сбнда, көрермін, 
Мінгенін атқа Тимурдың. 
Ойнақшип сонда жануар, 
Тұра алмас, жорық сағынар, 
Секіртіп қырдан, ойдан да. 
Тимур шабар майданға, 

-- Жоқ, папа! Бұл айтқаныңның бірі де бол- 
майды. Сен әлі жассың, қайратың әлі қандай 
десеңші? Мен атты әскерге бармаймын. Мен 
флотқа барамын: 

-- Несі бар, флот -- жақсы өнер. Бірақ, атты 
әскер болу да жаман емес. Жүйрік ат, қысқа 
мылтық, өткір қылыш -- бәрі келісіп-ақ тұрған 
жоқ па? 

-- Жоқ, флотқа барамын,-- дедім қайталап. 

-- Флотқа барсац, флотқа бар,-- деді әкем 
келісіп,-- бірақ екеумізге, Тимур, әлі мықтап 
соғысуға тура келер. 

1941 жылдың күзінде, әкемнің майдандас 
достарының бірі одан блокнот қағазына жа- 
зылған қысқа хат әкеп бергенде, осы сөзді 
есіме түсірген едім. 

-- «Азамат соғысы кезінде шайқасқан жер- 
лерде соғысып жүрмін,-- деп жазыпты ол.-- 
Бәрі ойдағыдай болады, біліп қой. Жақсы оқы, 
көп сағынба. Мүмкін жуықта керісіп те қалар- 
мыз». 

Бірақ, бізге қайтып көрісуге тура келмеді. 


Аударған 7. Абдрахманов 


х 


Әңгіме 


Борис Емельянов 


Осы бір көне, күміс сақыйнаның қолыма қай- 
дан түскені есімде жоқ. 

Осыны Аркадий Гайдардың көзі шалып, тас- 
қа ойылған ғажайып өрнектеріне ұзақ үңілме- 
сін бе. 


Сақыйна сыртында сай-сай әшекейлі өрнектер 
қонырқай тартқан жасыл моншақтаспен безен- 
дірілген, сап күмістен құйылған нақышты бау- 
Лық сол өрнектерге сән беріп, өте келісіп түр. 
Ұрысқа төзімді, көзге сәнді болсын деп бір кез- 
Де сауыт тонды дәл осылайша соғатын-ды. 

Гайдарға сақыйна ұнап кетті де, қолына ап, 
саусағына кигізді. 5 


Қала ішіндегі бір шаруаларды реттемек 60- 
лып кетуге кірісіп едік. Гайдар сақыйнаны сау- 
сағынан қайтып суырмады. Ол екеуміздің ара- 
мызда мынандай бір достық ,салт болатын. 
Қажет боп қалды - аласың. Неге алдың, не 
үшін алдың, қанша уақытқа алдың -- оны сұ- 
рап жату деген бізде болмайтын. 


Біз қаланы аралап, машинамен көп жүрдік, 
күн кешкіре бастады, сүйтіп жүргенде папиро- 
сымыз бітіп қалыпты. Садовая көшесінде, Гай- 
дардың нақ өз үйінің.-алдына жете бергенде 
шоферге машинаны тоқтаттырдық. Гайдар ма- 


Суреттерін салған Н. .Лебедев. 


шинадан түсіп, дүкенге беттеді. Дүкен жанында 
екі бала тұр екен. Олардың біреуі Гайдардың 
қолындағы сақыйнаны көріп, екіншісін түртіп 
қалды. Сөйтті де олар сап күмістен Құйылған 
асылтасты жүзіктен көздерін алмай қойды: 

-- Ұнай ма? -- деп сұрады Гайдар. 

--“Ұнайды,-- деді екі баланың біреуі күміл- 
жіп, 


-- Қызықсаң, бере тұрайын,-- деді Гайдар. 

Балалар үндемеді. 

-- Бірақ,-- деді Гайдар,- “бүл тегін сақыйна 
емес, сыйқырлы сақыйна. Егер сендер маған 
қырық сегіз сағат өткеннен кейін қайырмасаң- 
дар, онда мен үлкен бақытсыздыққа ұшырай- 
мын. Ж: 

Ол сақыйнаны саусағынан алып, екі баланың 
біріне ұстата салды. Шылым да алынды. Гай- 
дар машинаға қарғып мінді, машина зырғып 
ала жөнелді.” 

Мен. сақыйнаны қыймай, артыма жалтақта- 
дым. Балалар біздің соңымыздан жүгіріп, бір- 
деңе деп айғайлап келеді екен. Бірақ қарсысы- 
нан үлкен бір ауыр жүк машинасы көлденең 
кеп қалып олардың жолын бөгеді де, біздің ав- 
томобиль бүйірдегі тар көшеге бұрылып кетті. 


Екі күннен кейін Гайдар маған телефон соқ- 
ты. 

-- Егер мүмкіндігің болса,- деді ол,- маған 
келсең. Халім мүшкіл. 

Мен келдім. Гайдар ана бұрыштан мына бұ- 
рышқа барып, бөлме ішінде сенделіп жүр екен, 
мен не болғанын сұрадым. Ол қайғылы пішін- 
мен, ақырын ғана тіл қатты: 

-- Қырық сегіз сағат өтті. Балалар жоқ. Се- 
нің сақыйнаң шамасы кетті ғой деймін. 

Біз ұзақ отырдық. Гайдар әлсін-әлсін орны- 
нан ұшып тұрып терезе алдына барып, аулаға 
үңіліп, сағатына қараумен болды. 

-- Міне, елу бір сағат, Елу екі, елу үш... деп 
санады ол. 

Гайдардың жайын ұқтым да, мен өзіме кейіп, 
сақыйнасы құрысын дедім. Сайып келгенде, 
менен кеткені бір күміс ойыншық қана ғой. Ал, 
Гайдардың жоғалтқаны әлдеқайда көп жатыр- 


ау. Мен сақыйнаны сөз етпеуге тырысып бақ- 
тым. Бірақ, ол есінен шығара алмай-ақ қойды 
да, бірнеше күн бойы тұнжырап, көңілсіз жүрді. 

Бір күні біз тағы да үйге қайтып келе жат- 
тық, кенет, светофор машинамызды тоқтатуға 
мәжбүр етпей ме, тоқтаған жеріміз баяғы кө- 
ңілсіз оқыйға болған, темекі сататын дүкеннің 

жаны екен. Іле жасыл жарық жанып, алдыңғы 
машиналар жылжый жөнелді, біз ең соңгылар- 
дың бірі болып қозғалдық. Мен неге екені бел- 
гісіз, артыма қарап едім, Садовая көшесін кесіп 
өтіп бара жатқан бір жүк машинасын көзім 
шалды. Сол сәт баяғының бәрі-- балалардың 
соңымыздан жүгіргені де, сақыйна да, сол кез- 
дегі Гайдар да есіме түсе кеткені бар емес пе. 

Аркадий,- дедім мен,- тоқтай қал! Айт- 
пақшы, балалар саған сақыйнаны қайда әкеп 
беруге тиіс еді. Сен оларға адресіңді айтып 
па едің? 

Содан бері талай жыл өтсе де, қолымды шап 
беріп, қысып жібергенде көзімнің жарық еткіз- 
ген Гайдардың дәл сол шақтағы кейпін ешқа- 
шан ұмытар ма екенмін! 

-- Есімнен шығып кетіпті! -- деп айғайлап 
жіберді ол,- есімнен шығып кетіпті, жазған 
басым. Мен оларды, олар мені күтіп жүре бер- 
генбіз ғой. Елу үш сағат ғана емес, одан да 
ұзақ күтіскенбіз. Ой сабаздар-ай! Олар ғой 
мені қазір де іздеп жүр. 

Гайдардың көңілі жай тапты. Сақыйнаны ал- 
ған нішкентай жандар қаланы кезіп шыныңда 
да мұны іздеп жүргеніне ол кәміл сенген еді. 
«Осы бір көне сақыйна шынында да сыйқырлы, 
-- деді ол,- бұл адамды бақытқа кенелтеді». 

..«Сақыйна» Аркадий Гайдар жөніндегі бас- 
қа әңгімелермен бірге 1946 жылы «Пионер» 
журналына басылып шыққан-ды. 

Журнал оқушыларына барып жетті. Мен 
олардан хат алып жаттым. Балалар сақыйна 
жоғалды дегенге сенбей қойды. Олар сақыйна 
алған балалар қашан табылды, Гайдарды олар 
қанша іздепті, оны қайдан тауыпты, солардың 
өздері қандай балалар екен деп қояр да қоймай 
сұраумен болды. 

Менің кішкентай оқушыларымның сақыйна 
табылатынына. сенімдері зор болған еді. 

Таяуда жол жүріп үйіме қайтып келсем, сто- 
лымның үстінде жатқан көне тартқан күміс са- 
қыйнаны көзім шалды. Сай-сай өрнектері қо- 
нырқай тартқан жасыл моншақпен безендіріл- 
ген. Ескі ақық тасты орнынан аздап ауытқып- 
ты. Бірақ мен оны болмашы ғана сызат алған 
жарықшағынан біле қойдым. 

Үйімдегілер маған сақыйнаны екі офицер 
әкелгенін айтты. Бұлар сол Гайдардың «бала- 
лары» еді. Олар ойламаған жерде журналдан 
әңгімемді оқып, барлық оқыйғаны түсінген де, 
Москвадан мені іздеп тауыпты. Өздеріне қым- 
батты ойыншықты сеніп қалдырған битаныс 
жақсы адамды олар сегіз жыл бойы іздеген, бі- 
рақ әрине, таба алмаған... 


Аударған М. Иманжанов. 


ЫНТЫМАҚТАСТАР КЛАСЫ 


Жаңбыр жауып түр. Люда мектептен қайтып 
келе жатыр еді. Бір кішкентай бала үстім су 
“болмасын деп жүгіріп барады екен. 

Люда баланы қуып жетті де, зонтигінің ая- 
сына алды, үйіне дейін шығарып салды. 

Мұны мектептен бірге шыққан құрбыларының 
көбі көрді. 

-- Нағыз пионер осылай істейді! -- десті ба- 
лалар. 

Ертеңінде 3-«б6» класының оқушылары класс 
жетекшісімен бірге «Алеша Птицин мінезін қа- 
лыптастырады» деген кино- 


баланың бәрі де сабақ үлгереді. Бұл табысқа 
олар ұйымшылдықтың арқасында жетті. 
Быйылғы оқу жылының басында класқа 
жаңа оқушы келді. Ол -- ауылдық жерде өскен 
қазақ қызы. Орыс тілінің екпінін келтіріп айта 
алмайды екен. «О» мен «А» әрпін бірімен бірін 
алмастырып алып жүріпті. Отряд советінің 


председателі Люба Москаленко орыс тілінің 
екпінін шатастыра беретін Алмаш Садуақасо- 
ваға көмек беруді Люба Цаплина мен Таня 
Богачеваға тапсырды. Үш құрбы сабаққа ке- 


ны көруге барды. Қелесі кү- , 
ні пионерлер көргенін айты- 
сып, қызу әңгімеге кірісті. 
Галя Чернова: 

-- Маған, әсіресе, ұнаға- 
ны-- Алешаның алыстан 
Москваға келген кемпір мен 
оның немересіне жол кеөрсет- 
кен кезі. Алеша қонақтарға 
метроны, Москвада соңғы 
кездерде салынған зәулім үй- 
лерді көрсетеді, астананың 
алаңдарын аралатады. Але- 
ша қонақтарға өзінің атын 
ғана айтады, фамилиясын да 
атамайды. Өйткені Алеша 
үлкендерге қолқабыс тигізу- 
ді пионерлік борышы деп са- 
найды. 

-- Мұндай үлгілі пионер | 
бізде де бар,- деді Лидия 
Федоровна.-- Мысалы біздің 
Люда анада, жаңбыр күні 
кішкентай баланы суда қал- 
дырмай, үйіне апарып салған 
жоқ па? Сендер бұл картинадан көп нәрсе үй- 
ренуге тиістісіндер. Алеша өзін еңбектенуге 
үйретеді. Бұл жолда ол үлкен табандылық көр- 
сетеді. 

Осы сөздерден кейін әр пионер өз бойынан 
міндерін көргендей болды. Фатима Гусеина са- 
бақ дайындап отырып төзімі жетпей ойынға 
араласып кететінін есіне алды. Алмаш Садуа- 
қасова орысша сөйлегенде аңдамай сөйлеп, өз 
сөзін өзі бақпай, «о» мен «а» әріптерін шатас- 
тыра беретінін ойлады. Алешадай болсам, мен 
өйтпес едім деген ой әркімнің басында тұрған- 
дай еді. ) І 

Бұл класс -- өте ұйымшыл класс. Олар біріне 
бірі көмектеседі, бірінің бастамасын бірі қолдап 
отырады. Сөйтіп алдарына қойылған ең үлкен 


міндет -- оқуды жақсы оқыйды. Қластағы 30 


3-«А» класының оқушылары 


(оңнан солға қарай) Алмаш Нұрма- 
ғамбетова, Рита Лакида және Райхан Ибрашева макет жасап отыр. 


Суретті түсірген С. Закржевский (ҚазТАГ-тың сурет қорынан) 


лерде де, сабақтан қайтарда да бірге жүреді, 
бірге сырласады. Люба «қу» екен: Алмашты 
көбірек сөйлетеді, өзі оның әрбір сөзін қадаға- 
лап отырады. Алмаш бір сөзді қате айтып қой- 
са, Таня мен Любаның біреуі қолма-қол түзе- 
теді. Сөйтіп, оқу жылының өткен жартысында. 
Алмаш орыс тілінде жақсы сөйлейтін болып 
алды. 

Ал, Фатима Гусеина көбейту таблицасын көп- 
ке дейін жаттай алмай қойған еді. Бұған да 
жолдастары жәрдемдесті. Айнагүл Тұралина 
орыс тілінің оқуын бірінші тоқсанның басында 
екілік алып қалып жүріп еді, құрбылары оның 
үйіне келіп сабақты бірге оқыды, бірге дайын- 
дады. Айнагүл де қатарға қосылды. З 

Бұлар -- тәжрибесі аз, тіпті кішкентай оку- 
шылар. Сырттай қараған біреулер үшінші класс 


Оқытушы (1идия Федаровна Яновская 
Гайдардың творчествосы жөнінде әңгімелесі 

Суретте: 
Лариса Овчинникова, Люба Шаплина, Галя Чернова. 


Суретті түсірген С. Закросевский (ҚазТАГ-тың сурет қорыпан) 


-оқушылары не істеп жарыта қояды деп ойлауы 
мүмкін. Олай ойлаған адам осы класқа келсе, 
өз қателігін түсінер еді. Бұған толып жатқан 
<ебептер бар. 

Біріншіден, осы кіп-кішкентай балалардың 
өмірінде октябрь мерекесі алдында естен кет- 
пестей үлкен қуаныш болды. Жас бөбектер жас 
-лениншілер -- пионерлер қатарына кірді, түң- 
ғыш рет пионер галустугін тақты. 

Пионер деген сөз -- қай істе болса да алда, 
озат деген сөз. 

Мұны 3-«Б» класс оқушылары жақсы біледі. 

Бұл отрядтағы жұмыстың бәрі жақсы оқу 
міндетіне арналған. 

Екінші звенода «Мең сабақты қалай оқый- 
мын» деген тақырыпқа алғаш рет өткізілген 
жыйынды жас пионерлер ұмыта алар ма? 

Әр. пионер үйге келгенде сабаққа қалай әзір- 
-ленетінін, уақытты қалай пайдаланатынын айт- 
-ты. Оқу озаттарының тәжрибесі ортаға салын- 
ды. Сабақты әрдім-бердім оқыйтындар да өз 
міндерін жасырған жоқ. Аты дайындалдым деп 
оқуға атүсті қарап келгендіктерін айтты олар. 
Алғашқы жыйынның көмегі аз болмады. Жы- 
ЯЙын жас пионерлердің көркемөнерге ұмтылуы- 
на көмектесті. Жыйынның соңында пионерлер 
концерт берді. Неля Геська «Самал жел», «Қыс- 
қы жол» деген өлеңдерді орындады. Галя Чер- 
ова орындаған поляк ақыны Юлиан Тувимның 
«Құстардың өсегі» деген тақпағы жұрттың бә- 
рін сүйсіндірді. 

Айнагүл Тұралина қазақ биін биледі. Галя 
ШЦелкинаның айтқан «Қырда гүл өсті», «Ара» 
деген әндері ұмытылмастай есте қалды. Моска- 
-ленко, Қуликова, Еремина, Мамедовалар 


48 


3-«А» класының оқушыларымен 


(солдан оңға қарай) Баян Жұматова, Люба Москаленко, 


«Еменнің : аясында» . деген 
халық биін жақсы биледі. 

Тап осындай жыйын басқа 
звеноларда да өтті. Бұл жы- 
Яындар пионерлерге уақытты 
үнемді, дұрыс пайдалануды 


үйретті. 
Отрядтың алғашқы жыйы- 
ны да сәтті өтті. Жыйын 


«Олар пионер болған» деген 
тақырыпқа өткізілді. Мұнда 
Володя Дубинин, Павлик 
Морозов, Олег Қошевойлар 
жөнінде бір топ пионер ба- 
яндама жасады. 

Отряд пионерлері өнерлі. 
Алла Рогазина скрипкада ой- 
наса, Таня Синицина, Қули- 
кова, Рита Лакида,. Болат- 
бековалар пианино тартады. 

Отрядтың өзінің көп кісі- 
лік хоры бар. Бұл отряд ән 
айтудан бүкіл дружинаның алдында келеді. 

Жас пионерлердің сүйсінерлік істері көп. 
Олардың бойындағы жақсы қасиет-- еңбекке 
құштарлық, еңбек сүйгіштік. 

Бір күні «Өлі табиғат» сабағында балалар 
қыс деген тақырыпты өтті, Екі-үш күннен кей- 
ін Алмаш Нұрмағамбетова класқа бір ораулы 
зат әкелді. Құрбылары «Бұл не екен?» дегендей 
қарай қалысты. Осы кезде класқа отряд вожа- 
тыйы, 8-класс оқушысы Света Маҡыричкина 
келіп кірді. 

Әркім өзі істеген игі ісіне жылы сөз естігісі 
келетін әдеті ғой -- Алмаш вожатыйға қарады. 

-- Қәне, Алмаш, көрсетші, не жасадың. 

Ораулы зат ашылып, стол үстіне қойылды. 
Бөбектер үймелесе қалды. 

Ұзындығы 40 сантиметр, ені 20 сантиметрлік 
макет. Қалың жауған ақша қар. Талдардың ба- 
сын қырау шалыпты. Деревня үйлерінің маңы 
да тау-тау қар. Алмаш осыны ақ мақта мен 
қатты қағаздан жасапты. Макет қыс көрінісін 
балалардың көз алдына әкелгендей. 

-- Бұл жақсы бастама. Алмаш дұрыс істеген. 
Сендер де осындай түрлі макет жасап үйренің- 
дер,-- деді вожатый. Бала жаны қандай әсіре- 
ленгіш! Қластастар шындап қызықты. Люда 


п отыр. 


.Ракова «Төбелер» деген макет жасап әкелді. 


Енді біреулер жұлдыз суретін салды, қайсы 
біреулер бұршақ Пен жүгеріден пионер значогін 
жасады. й 

Жақсы бастаманы олар осылай жаппай қол- 
дап отырады. 

Кішкентай күніңнен біреуге иек артпай, өзің 
еңбектене білуге үйрену -- бұл да жақсы қас- 
нет. Бұл макеттер қазір мектептегі пионер бөл- 


месінде түр. Бұл бөлмеге кірген адам балалары 
өздері жасаған кішкентай бұйымдарға көз тоқ- 
татпай кете алмайды. Әр звенодағы жұмыс ба- 
лалардың өз тілегіне, талабына сай құрылған. 
Пионер жақсы бір кітап оқыса, класқа айтып 
келеді. Мұны біліп алған соң, кластастардың 
әрқайсысы әлгі кітапты оқып шығуға тырыса- 
ды. Балалардың бәрі оқып болған кезде олар 
кітаптан алған әсерлерін ортаға салып, әңгімсе- 
деседі. Осындай әдіспен олар быйыл оқу жылы 
басталғаннан бері А. Гайдарлдың «Р. В. С.» 
«Чук пен Гегін», Ершовтың «Қонек-Горбуно- 
тін» және «Алладин және сыйқырлы шамы» 
деген кітаптарды ОҚЫП шықты. 

Баян Ж 
орталық музейді көруді ұсынды. Бұл тілек те 
орындалды. 


патова бір демалыста Алматыдағы 


Музейден балалар көп нәрсені көргенмен, та- 
лай-талай нәрсе сырын ішіне түйіп қалып қой- 
ды. Бірақ арада бірнеше жыл өтеді, балалар- 
Дың ой-зердесі де өседі. Сонда әлгі жұмбақ. 
нәрселер алақанға салғандай айқын, түсінікті 
болады. Өйткені біздің балалар өмірден үйреніп 
ержетеді, маман болады, сөйтіл, бір кезде өмір- 
ді өзі сәндей түседі. 

Осыны класс жетекшісінің сөзі де растаған- 
дай. 

т- Өз класымдағы оқушыларға разымын. 
Бәрі де жақсы оқуға, білімді, енерлі адам болу- 
ға тырысады. Бұлардың сондай болатынына 
Мен кәміл сенемін,-- дейді класс жетекшісі 
Лидия Федоровна Яновская. 5 

М. Әлімбаев 


Алматыдағы 19-мектеп. 


2% тес 


АЛТЫН ЖЧУМЫРТҢА 


Болғардың халық ертегісі. 


Теңіз жағасында бір кедей адам тұрып- 
ты. Ол құм арасынан қабыршақтар жый- 
нап, алқалар сататын болыпты. Бір күні 
ол сондай жеті алқа сатып, түскен ақша- 
сына базардан бір тауық сатып алыпты. 
Сөйтсе ол тауық тегін тауық емес екен - 
күн сайын бір алтын жұмыртқа туыпты 
Да отырыпты. Міне, қызық деп оған әлгі 
кедей қайран қалады. Ол бір жәшік ал- 
тын жұмыртқаны жыйнап алып шебер- 
лерге сату үшін базарға алып барады. 
Базарға келісімен-ақ кедейді қоршап 
алып шеберлер оған червон ақшаны тұс- 
тұстан ұстатады. Сонымен ол қалтасын 
ақшаға толтырып үйіне қайтады. Бұл көп 
ақшаға кедей кеме сатып алады. Сол ке- 
меге мініп алып, ол енді теңіз айдынына 
жүзуге шығады. Бірақ кедей тауықты 
қалдырмай өзімен бірге каютаға ала 
жүрді. Тауық баяғы қалпында күн сайын 
алтын жұмыртқа табады да отырады. Бір 
ай өткеннен кейін ол кедей барлық алтын 
жұмыртқаны сатып, екінші бір кеме ала- 
ды. Сонымен жыл аяғына дейін оның 
кемелерінің саны көбейіп кетеді. 


Байыган сайын оның араны ашыла түс- 
ті де, бұрынғының “үстіне байый берсем 
екен деді. 

«Апыр-ау, деп ойлады ол,- осы Теңіз 
бетіндегі барлық кемелерді сатып алсам 
І? Менің тауығымның күн сайын 
тапқан алтын жұмыртқасының ақшасы 
оған жетеді ғой. Жоқ мен оны сояйын да, 
ішіндегі барлық жұмыртқаны бір-ақ алып 
соның ақшасына бірін қалдырмай су 
бетінде жүзген барлық кемені сатып 
алайын». 


Айтты -- болды. Обыр қожайып алтын 
жұмыртқа табатын тауықтың басын кесіп: 
алып, жайратты да салды. Ішін жарып 
жіберсе, онда ішек-қарын, өкпе-бауырдан 
басқа түк жоқ. Міне, обырдың соғылған 
жері. 

Біраз уақыт өткеннен кейін оның сол 
көп кемелерінің бәрі суға қарық болады 
да, обыр кедей теңіз жағасында осы күн: 
те шейін баяғы қайыршы күйінде өмір 
сүреді. 


А. Барто 


АЙ астында жел гуілдеп, 
Боратады омбы қарды 
Сельсоветке кезекші кеп, 
Электрды жағып та алды, 
Телефонда ол отырады, 

Таң атқанша күтіп хабар. 
Мүмкін аудан басшылары, 
Телефонмен іздеп қалар. 
Сағат бесте күн де батты, 
Көкте жұлдыз жымың қақты. 
Қино жаққа шыққан жастар, 
Көше бойын дуылдатты. 
Арындаған асқақ әндер, 
Әйнектерді дірілдетті... 
Бұрқасынды үйірді жел,- 
Ақша бұлтқа ай сүңгіп кетті. 
Сілкіледі шырша ағашын, 
Суумаңдап жел жол бойында. 
Аршып шырша қардан басын, 


Тұрды тыныш, түн қойынында. 


Болса да ұзақ кеш қыстағы, 
Терезеде сөнбепті оттар. 
ЖҰйықтамайды колхоздағы 
Оқушы, жас азаматтар. 
Ұзындықтың өлшемдерін, 
Пионерлер ұға алады. 
Мысал есеп, бөлшектерін 
Пионерлер шыгарады. 
Шурка да отыр ойға батып, 
Бір есепке басы қатып, 
Бөледі де, көбейтеді 

Қай колхоздың бай екенін 
Ала алмайды ажыратып, 
Атасы оны мазалайды, 

-- Дәптеріңді жап та, тынық! 
Түн күзету жарамайды, 
Оқысаңшы ерте тұрып. 
Бұрқақ боран басталыпты, 
Әйнек қардан көрінбейді. 
«Мына санды босқа алыпты. 
Ешқашан да бөлінбейді!» 
Орындықтан ІШурка тұрды. 
Курткасын да еппен киді, 
Мысығы оны аттандырды, 
Кетті Шурка тастап үйді. 


20 - 


Поэма 


-- Ұйықта! -- деді шал бәйек 
боп,-- 
Қарап еді - немере жоқ! 
Қайда бармақ мына бала, 
Қараңғыда көше бойлап? 
Келеді ол, жалғыз ғана 
Көбейту мен бөлуді ойлап. 
Қорпылдайды, жүргізбейді, 
Аяғында үлкен бурка. 
-- Мына бір сан бөлінбейді! -- 
Деп күрсіңді біздің Шурка. 
Екі барақ сары балақ 
Ұнатпайды оны сырттан: 
-- Қараңғыда қайда бармақ, 
Көше кезіп, бөлек жұрттан? 
Үрмейміз де әуре болып, 
Кете бер сен ойға батып. 
Тұрамыз біз сырттан шолып, 
Құйрықты тек бұлаңдатып. 
-- Жауабы да мұның теріс! -- 
Күрсінді ойлап -әлде нені, 
Ферма жақтан естілді еміс, 
Бір сыйырдың мөңрегені. 
-- Мөңрей ме екен қарны тоқта? 
Бостан-босқа мазаны алып!-- 
Шурка уыстап қарды соқта, 
Дәл тигізді атып қалып, 
Алай-түлей боран арсыз, 
Кетті ышқынып жел кенеттен, 
Көрінеді жарық әлсіз, 
Терезеден, сельсоветтен. 
Болсадағы көше таныс, 
Адасасың басып шалыс. 
Мектебіңде тартсаң кейін 
Өз отряд, класыңды, 
Ақылшы іздеп түнге шейін, 
Айтарсың сен расыңды. 
Не шығанға барсаң керек, 
Қолдап сені, берсе көмек 
Кезекші отыр тым самарқау, 
Сөйлеспеді бүгін ешкім. 
Кейде соғып мың қоңырау, 
Естілмейді кейде еш үн.. 
Қапаланды Толя бұған. 
Ұмытылып қалды не үшін! 


МШ 


Суреттерін салған Н. .Лебедев. 


Ұйықтап кетсең не болғаны 
Білсе қайтты бірі халын, 
Қомсомолец Чистяковтың 
Бұл өмірде жоғын, барын, 
Кезекшісі сельсоветтің, 
Ұзақ түнде отырғанын. 
Трубканы бір мезетте, 
Қолына алды күтіп хабар. 
Ойда жоқта сельсоветке 
Келді Шурка, үсті қар-қар. 
-- Жатыр едік бастап жаңа, 
Бөлшектерді жіберші айтып! -- 
Күлді ағасы -- омбы қарға 

Батып кетпей келдің қайтып? 

-- Отыр бері шамға тақап!-- 
Деп шақырды ағасы оны. 
Қоңырауын соқты аппарат, 
Оянғандай осы жолы. : 
Алғашқы үні шығып селқос, 
Содан кейін алмай тағат, 

Тынбай соқты -- жыйдырмады ес, 
Шылдырлады жарты сағат. 

-- Бұл аппарат бұзылған ба? 
Қеше ғана еді ғой сау.- 

Толя ашқышты алды: қолға, 

-- Шнурында бар ма ақау?.. 
Трубкада діріл қатты. 

Басып қойды рычагты. 

-- Монтерді ертіп келемін,- деп, 
Қиіп тонын есік жапты. , 

Жылы орында отыруға 

Шурка тіпті жалыққан жоқ. 
Жетіп жатыр оқуына, 
Журналдар мен кітапша көп. 
Шықты шолып кабинетті: 
Терезеде мақпал перде! 

Жарығы да жайнап кетті, 
Шұғылалы неткен бөлме! 
Күндізгідей түр көрініп: 
Бидайдың да не түрлері, 
Қабырғаға қойған іліп 
Агроном кестелері. 

Мұндай нұрлы бөлмеде мен, 
Қалғымай түн отырар ем. 
Телефон дың ете қалды 


Құлақты жеп, мазаны алды, 
Ұзақ шылдыр баяғы сол, 


Шура оған ай салды: 

-- Жайырақ! -- деді, көтеріп- ол. 
Телефон шын сөйлеп кетті, 
Трубкадан бір үй жетті, ы: 


-- Сөйлесеңші, тез сельсовет! 

Секретарь телефонда! - 

Шурка енді не істеме? 

Ағасы жоқ жақын маңда... 

Не айтпақшы, мен кім демек?.. 

Жауап берді телефонға: 

-- Сөйлесемін! -- деді ол сонда. 

Қеңлі тасып түр Шураның, 

Айтпақ жайын бар баланың, 

Тап болды бір оңды жағдай, 

Ол сүйеді өз отрядын, 

Отряд жоқ ешқайда ондай! 

Секретарьды көрген бірде, 

Дәл жетінші ноябрьде. 

Сонан кейін мектебінде... 

Жазда келіп кеткенінде, 

Аты Пстр Степаныч, 

Секретарь қатал адам. 

Дейді: -- қара календарға, 

Келді көктем, январь да, 

Қарсы аларлық барма шамаң? 

-- Халдар қалай, жолдас 
бастық? - 

Деп бастады ол әңгімесін, 

-- Сәрсенбіде диктант жаздық, 

Жуырда өтті есептен сын. 


Беске оқыйды жұрттың көбі,- 
Сөйлеп солай кетті Шура.- 
Тауық «Жанды мүйістегі,» 
Болды ойнайтын физкультура. 
Аязды күн тауықтарға, 

Кез келгеннің бәрі қорек. 
Қартоп, сәбіз, ілсең жарға, 
.Шоқу үшін қарғу керек! 
Тоңбау үшін біздің тауық 
Физкультура алды тауып, 


(Соңы бар) 


| 
| 
| 
) 


Мына кітапты оқы 


»Алғашқы сапар“ 


Нығмет Ғавдуялан 


АЛҒАШҚЫ 
САПАР 


Алмалы-1952 


Бізді алдымызда жазушы Нығ- 


мет Ғабдуллиннің «Алғашқы са- 
пар» деген повестісі жатыр. Жа- 
зушы өз кітабының өзекті арқауы 
етіп, темір жол училишесінде 
оқып жүрген жас достарының өмі- 
Рін алған. 


Повестіде кеңірек сөз болатын 
адамдар темір жол училишесінің 
оқушылары Махмет пен Жарқын. 
Оқуға келген күннен бастап бүл 
екі бала тым дос болып кетеді. 
Екеуі де оқу озаттары. Ойламаған 
жерден олардың арасына араздық 
кіріп, кітапта шиеленіскен уақый- 
ға туады. Жарқынның мінезі тым 
салмақты. Ол өз ісіне тыңғылық- 
ты орынсыз мақтаншақтықтан ау- 
дақ бала. Бұған қарағанда Мах- 
меттің мінезі тіпті басқаша. Ол өте 
ыстық қанды, өзімшілдеу, «менікі 
дұрыс, менен басқа ешкім білмей- 
Ді» деп, өркекіректеніп жүреді. 
Жарқынның сынын мені мұқату 
үшін жасалған қастық деп түсіне- 
ді. Ал, Жарқын болса онымен 
араздасқан екенмін деп ойламай- 
ды. Қайта оған кездескен қыйын- 
дық болса жәрдемдесіп, жаны ашып 
жүреді, 

Махмет паровоз жөндеу үстінде 
үлкендерден артык істеймін деп 
жүріп, ауыр жараланып қалып ау- 
руханаға түседі. Жарқын келіп, 
Үзбей денсаулығының жайын біліп 
тұрады. 

Повестіде темір жол училице- 
сінде оқыйтын балалардын достық 
қарым-қатнасы, жастар коллекти- 


ві сөз болады. Қоллектив өз ішін- 
дегі жарамсыз істерді талқылап, 
эқақсы достарын жаман болу қау- 
пынан сақтап, олардың зәредей де 
болса кемістігін бетіне айтып, дер 
кезінде көрсетіп отырады. Жар- 
қын мен Махметтің талқыла- 
ған комсомол жыйналысының үс- 
тіндегі Саша Бондарчуктің, тағы 
басқалардың сөзі осыны аңғарта- 
ды. 


Мұнымен бірге повесте осындай 
ұйымшыл достар коллективінің 
басшысы, олардың оқытушысы, 
ұстазы Иван Павлович сыяқты та- 
маша мастер педагог бар. 


Иван Павлович өз ісін қалтқы- 
сыз білетін адам. Ол өзі тәрбие- 
леп отырған шәкірттерінің жан се- 
зімін, ішкі дүниесін жақсы біледі. 

Жас достар депода бір паро- 


возды жөндеп шығарып, іске қо- 
сады. Бұл балалардың училицеде 
алған білімдерінің практикада ал- 
ғаш іс арқылы көріне бастауы. 


Олардың алдында бүдан да 
күшті, бұдан да артық қуаныш- 
ты күн бар. Балалар ол күйді асы- 
ға күтеді. Олар енді өз беттерінше 
паровоз жүргізетін машинист бо- 
лады. 3 


Бұған балалардың тек өздері ға- 
на қуанбайды, оның ата-аналары, 
апа-қарындастары да, Иван Пав- 
лович сыяқты қымбатты ұстазда- 
ры да қуанады, 


Міне, Жарқын «Қомсомолец» дс- 
тен жазулы паровозбен ұлы құры- 
лысқа алып кетіп барады. Оның 
осы кездегі қуаныштан дүрсілдеп 
соққан жүрегі өзі жүргізіп бара 
жатқан паровоздың дүрсілі тәріз- 
дес. 

Әне кішкентай қарындасы Роза 
«жылдамдат» дегендей қолын ке- 
теріп тұр. Қарт ұстаз Иван Пав- 
лович та асқан бір мейірбандық- 
пен жымыя қарап, көз алмайды. 

Жазушы Нығмет Ғабдуллиннің е 
кітабында балалардың іс әреке- 
ті, олардың достық қарым-қатына- 
сы, коллективтегі ұйымшылдығы 
тамаша суреттелген, 


Сәмен Жаңабергенов 

МЕКТЕП. СПОРТШЫЛАРЫ 


Очерк 


Көгілдір тұман басқан қаладан шығып 90- 
40 минут жүргеннен кейін, ақша қар басқан 
таулар арасындағы «Екінші бесжылдық» кол- 
хозына келіп жетесіз. Бүл қар көрпесін жамыл- 
ған кең далаға спортшының көзі тояр емес. 

Бүгін жексембі. Сонда да 76-орта мектептің 
айналасы шоғырланған мектеп оқушылары. 
Бәрі шанғы үстінде. Балалардың жолдастарын 
асықтырған дауыстары естіледі. Бұл-- жас 
шаңғышылардың «Пионерская правда» газеті- 
нің жүлдесін алу жарысына әзірленіп жатқан 
кезі. 

Балалардың өткен жылғы жарыс әлі есінде. 
Онда қорытынды жарыстың өзіне 70 тен астам 
пионерлер қатысқан. Қыйын, ұтылай жарыста 
ол жолы Қоля Қапитоненко, Хумит Хадуев, 
Зина Виницкая, Толя Қривых женіп шыққан. 
Ал, быйыл жарыс одан да қыйындай түседі. 

Қар түсісімен төменгі кластың оқушылары 
шаңғы жаттығуын бастады. Олар екі рет жо- 
рық өткізіп те үлгірді. 

Міне, әзірлік аяқталды. Төменгі класс оқушы- 
ларын 9-кластың оқушысы Толя Ивашенко бас- 
тамақ. 2 


-- Қайда шығамыз? -- деп сұрайды бала- 
лардан ол. 4 
-- Сыртқа, тауға көтерілеміз,- деген Дау- 


ыстар естіледі. 


Шаңғымен тез және жақсы жүре білу үшін. 


жалаң төзімділік жеткіліксіз, оның үстіне тау- 
дан күлдыйлай ла, биікке көтеріле де білу ке- 
рек. Түрлі кедергілерден өтіп, ояды-солға бұры- 
луды үйрену қажет. Бұл үшін алысқа барудың 
керегі аз -- тау үй іргесінде, 

.«Жотаға көтерілгеннен кейін Толя Ивашен- 
ко шаңғымен зулай ағып балаларға жол салды. 
Енді төменгі кластың оқушылары сол жолмен 
төмен ағуға тиіс. Бірінші болып Абей Вильямов 
жөнелді. Ол тәжрибелі шаңғышы -- жақсы бұ- 
рыла және ылдыйға сырғанай біледі. Міне, 
оның артынан Саша Виницкий, содан кейін 
Саша Дроздов тағы басқалары кетіп жатыр. 
Жота тым биік болмағанымен, етегі ұзақ-ақ. 
Биіктен пәрмендете жөнелген Саша Малахов 
бұрыла беріп жаяп ете калды. Көбік қарға бір- 
неше аунап орнынан тұрған Малахов көңілдене 
кеп достарына қосылғанда: 

-- Неге құлағаныңды білдің бе? -- деп сұра- 
ды Толя онан. 2 

-- Шұғыл бұрып қалып денемді билей алмай 
қалғандыктан,-- деп жауап берді Саша. 

-- Жоқ, онан емес,- деді Толя.-- Қатты зу- 
ылдап келе жатқанда бұрылған адам кұламай 

қалмайды. Сондықтан баяулап барып- бұрылу 
керек. Бұл-- бәріміздің есімізде болуға тиіс. 
Жарыс кезінде кұлап жатсақ кешігеміз, ал, ке- 
шігу-- ұтылу деген сөз. 

Бұдан кейін биікке көтерілу басталды. Әркім 
өзі білетін әдісімен көтеріліп жатыр. Біреулер- 
Дің «блочка» әдісімен, екінші біреулердің «ле- 
сенка» әдісімен көтерілгенін көресің. Балалар 
биікке көтерілудің, жоғарыдан төмен түсудің, 
бұрылудың түрлі әдістеріне жаттығып, мұнда 
әрі қызыққа батты, әрі жақсы демалды. 

Қыста селолық мектеп физкультурашылары- 
ның шаңғы спорты -- сүйікті ермегі. Оқушылар 
оған бос уақытының көбін береді. Сондықтан 
мұндағы шанғы секциясында 150 Ғе жуық оку- 
шылар бар екеніне және шаңғы жарысына мек- 
тептін оқушылары көп қатынасатына таңыр- 
қауға болмайды. 

«Мектеп тарихы» деп аталатын суретті аль- 
бомнан физкультура сабағын, шаңғы жарыста- 
рын көрсететін көп суреттер көзге түседі. Мұнда 
мектеп басшылығының өзі жас физкультурашы- 
ларды қолдап отырады. Физкультура пәнінің 
оқытушысы Николай Иванович Рыбалқо 1944 
жылдан бері осы мектепте сабак беріп келеді. 


Оқушы Нина Петрованың алғаш шаңғы тепке- 
нін достары құттықтап түр. 
Суретті түсірген 


Й. Кенарскай. 


Жас буынды төзімді, дені сау, қыйыншылық- 
тан тайсалмайтын етіп тәрбиелеу ардақты мін- 
дет: Соны ұққан Николай Иванович әр оқушы- 
НЫҢ бір спорт секциясына қатысуын қатты 
қадағалайды. 

.“Сабақ бастауға қоңырау соғылды. Мектеп 
айналасында ойнаған балалар кластарына же- 
нелді, Тек 4-«б» класының оқушылары ғана 
Үйге кірмей қалды. Оларға қазір физкультура 
сабағы болмақ. Бүл оқушыларға Николай Ива- 
нович жақын келіп: 

-- Сапка тұрыңдар! - деген команда берді. 

Міне, балалар мен кыздар араласып сапқа 
да түра калды. Николай Иванович оларға бүгін 
биіктен жүгіре секіру сабағы өткізілетінін жа- 
риялады. Сәл адымдай жүріп бой жазғаннан 
кейін секіру де басталды. Әркім әртүрлі секіріп 
жатыр. Осы кезде жақсы секіргенге сүйсініп, 
мұлт кеткенге қынжылып, оңашада бір бала 
тұрды. Ол-- Шарабитин Тилов. Бұл да осы 
кластың оқушысы. Оның да қатысқысы келеді. 
Бірақ, қатыса алмайтын себеп бар. Оның жі- 
Ліншік сүйегі ауру -- доктор әзірше секіруге 
рұқсат етпейді. Сол себепті ол бір шетте мү- 
қайып қана секірушілерді қарап тұр. 

-.Осылайша екі жыл өтті. Николай Иванович 
аяғының ауруы бар Тиловтың касіретін ұмыт- 
қан жоқ. Әр уақыт оны сауықтырудың қамын 
ойлады. Бір күні ол жақсы физкультурашы 
Дергишаков пен Медеоны өзіне шақырып алып: 

-- Ана Тиловті көріп тұрсындар ма? -- деді 
оЛ.-- Ол екі жылдан бері физкультура сабағы 
болғанда шетте тұрады да қояды. Еш уакытта 
ешқандай спорт ойындарына қатыса алмайды. 

-- Оның аяғы аурады ғой,- деді Дергиша- 
ков. 

т- Ол қатыса алмайды ғой,- деді қосарласа 
Геннадий Медес. 

-- Ал, сеңдер бірден бәрін біле койып па 
едіңдер? Міне, оның да физкультураны сол ал- 
ғашқы түрлермен бастауы, ал, сендердің оған 
көмектесулерің керек. 

Николай Иванович дұрыс айтады екен, біз- 
Дің бәріміз әр уақытта Шарабитинмен бірге жү- 
реміз, оған көмектесуімізге болады ғой деп ой- 
лады балалар. Сөйтті де олар жолдасы Шара- 
битинге мектепке сабақтан ертерек келіп жү- 
руді ұсынды. 

-- О неге? -- деп таңқырқады. Шарабитин. 

-- Бізбен бірге спортпен шұғылдана бастай- 
сың,---деді балалар.-- Сен қорықпа, ол қыйын 

" емес, біз саған көмектесеміз. Сен сауығып 
спортшы боп кетесің. 

Шарабитнин спорттың ең карапайым оңай тү- 
рінен бастап бірте-бірте үйрене берді. Ол онан 
кейін жүруді, граната лақтыруды тіпті жүгіруді 
де игерді. Міне, шаңғымен жорыққа шықты. 


Табанды шұғылдану бұл баланың спортшы бо- 
луына осылайша көмектесті. Оның жіліншік 
сүйегінің ауруы да жазылды. Бұдан кейін клас- 
Та физкультураға денсаулығын жарамсыз деу- 
шілер де қалмады. Ал, Тилов болса сабақты да 
жаксы оқыйтын болды. 

Бұл мектепте Тилов сыяқты спортшылар қа- 
тарына қосылушылар біреу ғана емес. Физ- 
культура сабағы балалардың сергек, оралым- 
ды, тәртіпті болуына, сабақты жақсы оқуына 
жәрдемдеседі. Мектептегілер бір кезде денсау- 
лығы дымкәс болып сабакты шамалы оқыған 
ал, қазір үздік ша ңғышы, сабақты жақсы окый- 
тын Абей Вильямовты да біледі. Ол қазір 56- 
60 минутта 10 километр жерді шаңғымен жүріп 
өте береді. Сол сыяқты боксшы Виниамин 
Круглов, жеңіл атлеттер Николай Қлишенко, 
Юрий Қарпунин және басқалары физкультура- 
мен ұдайы шұғылдану арқасында табысқа 
жеткендер. 

Бұл мектепте көптеген секциялар -- шаңғы, 
бокс, гимнастика, жеңіл атлет, волейбол, фут- 
бол, шахмат секциялары бар. Тіпті атқыштар 
секциясы да бар, оны оқушылар тым жаратады. 
Мектеп атқыштары аудан бойынша талай рет 
бірінші орынға ие болды. 

Бұл мектептегі оқушылардың көбіне сүйетіні 
шаңғы спорты мен жеңіл атлетика. Жеңіл ат- 
леттер секциясы жаз шығысымен жұмысын 
бастап, мектеп маңындағы бау-бақшаларда 
шұғылданады. Жаз, бойы үзбей дағдыланудың 
көп түрлерінен өтеді. 

Жазғы демалыс 


кезінде мектеп ішіндегі 
спорт- жұмысы саябырламайды. Оны мектеп 
альбомындағы мына бір сөздер дәлелдейді. 
«Бүгін біз колхоздың егінін, жеміс бағын, электр 
станциясын, таулан сылдыр қағып аққан мөл- 
Дір сулы арығын көрдік» -- деп жазды жо- 
рыққа қатысушы 7-класс оқушысы Володя По- 
ляков. Сол сыяқты Рая Барабаш пен Қлава 
Гвоздева өздерінің Алма-Арасан курортында, 
Алматы көлінде және 3288 метр биіктіктегі Ал- 
маты шыңында болғандағы көргендерін жазып 
ҡалдырған. Өткен жазда 9 күн бойы болған 
жорықта балалар көп жаңалықтарды көріп, 
өлкесін осылай зерттеген. 

Мектептің айналасына көз жіберсек, бұл қыс 
күндерінде оның айналасы айғыз-айғыз жол 
болып жатқанын көреміз. Бұл мұндағы шан- 
ғышылардың шарлаған жолдары. Ол қысқы 
спорттың өркендеуінің белгісі. Осылайша жат- 
тыққан 77-мектептің физкультурашылары жақ- 
сы оқый береді. 


Л. Вильдп. 


Алматы селолық ауданы. 

ҚАРАҒАНДЫ 


(Салынғанына 20 жыл) І 


Қарағанды қаласының тарихы 
онша күрделі емес. Бұрынғы көш- 
пелі қазақ аулының қонысы тас 
көмір кенінің табылуы нотижесін- 
де аз жылдың ішінде үлкен қала- 
лардың біріне айналды. 

1856 жылы қазақ байларының 
бірі Қарағандыны орыс қупецтейі- 
не 250 сом ақшаға сатады. Содан 
былай бұл жерді айналасы он ша- 
қырымнан өлшеп барлық байлық- 
тарымен, өнімдерімен орыс кулец- 
тері меншіктенген, Бірақ, орыс ку- 
пецтері де, бұл жерге кейінірек ие 
болған ағылшын капиталистері де 
Қарағанды көмірін жарытып. ала 
алмайды. Революцияға дейін ашыл- 
ған Қарағандыдағы шахталар сон- 
дай тұрпайы, қараңғы сыз шұң- 
қырларға ұқсайтын. Революцияға. 
дейінгі алпыс жылдың ішінде 
орыс купецтері мен ағылшын ка- 
питалистері Қарағандыдан не ба- 
ры 1900 тонна ғана көмір қазып 
алған. Олардың жылына алатын 
өнімі 83 тоннадан аспайтын. 


Ұлы Октябрь Социалистік рево- 
пюциясынан кейін ғана Қараған- 
дыда көмір өндіру кең жүргізі- 
ле бастады. Совет өкіметі ағылшын 
шахталарын жауып, Қарағандыны 
зерттеу жүмысын жүргізді. 1981 
жылы ССРО-дағы үшінші көмір 
базасы -- Қарағандыны ашу жө- 
нінде үкімет қаулысы шықты. Бұ- 
рынғы көріксіз шағын поселок осы 
кезден бастап өсе бастады, өнді- 
ріс жұмысшылары көбейді. 1934 


жылы Қарағанды тұңғыш рет қа- 


ла деп аталды 

Содан бергі -жыйырма жылдың 
ішінде Қарағанды жан-жақты өсіп, 
Отанымыздағы сәулетті қалалар- 
дың қатарына қосылды. Қалада 
жүзден артық әртүрлі өндірістік 
кәсіпорындары ашылды. Онда не- 
ше түрлі маман жұмысшылар іс- 
тейді. Қарағанды тек көмір өндірі- 
сінің орталығы емес, ойда кен 
жабдықтау материалдары, шыны, 
аяқкиім, Ұн, ет тағамдар жасайтын 
орындар бар. 5 


Қарағанды -- Отанымыздағы ең 
күрделі кен ошақтарының бірі. 
Ол Оралдың фабрика-заводтарына, 
Сибирьдің өндірістеріне, бүкіл Қа- 
зақстанға көмір беріп тұрады. Бұ- 
рынғы көмір алынатын саз шүң- 
қырлардың орнына зәулім үлкен 
шахталар салынған. Олар түгел 
техника күшімен жабдықталған. 
Көмір өндіруі жағынан Қарағанды 
соғыстан бұрынғы бесжылдықтар- 
дың өзінде Одақ бойынша үшінші 
орынға ие болды. Соғыс кезінде 
Қарағандыда көмір бұрыпғыдан 
екі есе артық өндірілді. Донбасс 
уақытша жау қолында қалган кез- 
де Қарағанды Қузбасспен бірге 
көмірмен бүкіл елімізді жабдық- 
тап тұрды. 


Бұдан 90 жыл бұрын ғана өнді- 
Ріс дегеннің не екенін білмейтін 
көшпелі қазақтар қазір кен істе- 
рінің мамандарына айналды. 


Қаланың сырт бейнесі де жаңа. 
Қарағандыны өркендетудің ұлы 
жоспары бойынша қала көрікті- 
көрікті шағын поселоктардан құ- 
ралады, Жаңа қала көркейіп өсіп 
келеді. Архитектуралық >абдық- 
таулары әртүрлі көп этажды үй: 
лер алыстан көз тартады. Қала- 
ның көшелері түп-түзу, асфальт- 
танған. Онда бірнеше кинотеатр, 
жазғы театр, шахтерлардың мәде- 
ниет сарайы, қалалық бақ, бала- 


(лар паркі бар. 


1919 жылы Қарағанды қаласын- 
да өткізілген Қазақ ССР Ғылым 
Академиясының көшпелі сессия- 
сы орталық Қазақстанның өндіру- 
ші күштерін зерттеудің жаңа мін- 
деттерін, Қарағанды көмір бас- 
сейнін бұдан былай да өркендете 
беру шараларын, құрылыс істерін 
шапшаңдату жолдарын қарады. 


Партия мен өкіметтің қамқорлы- 
ғы арқасында Қарағанды қала- 
сының тез өркендеп өсіп, елімізде- 
гі үлкен өндіріс орталығына: айна- 
латыны сөзсіз. 


Оқушыларымыздың есіне 

«Пионер» журналының осы 
жылғы бірінші номерінде басыл- 
“ған «Нұрлы жол» деген әңгіме- 
нің авторы-- Кемел Тоқаев. 

